Beltran eta Irigoien, Soinueneak Eguberrietarako prest duen egitarau oparoan - Euskal Herriko Txistulari Elkartea\nBy txistulari 2019 Abendua 20 2020 Martxoa 17 Berriak\nOiartzungo Soinueneak eskaintza ederra osatu du Eguberrien karietara. Juan Mari Beltran eta Peio Irigoien txistulariek parte hartuko dute, besteak beste.\nDantza plazan, kantu merendola, kale buelta, erromeria,… eskaintza zabala atondu du Soinuenea fundazioak egun hauetarako. Euskal kultura eta herri musika ardatz duen elkarteak egitarauaren barruan Juan Mari Beltran eta Peio Irigoien txistulariak izango ditu. Ekitaldi guztiak Oiartzunen (Gipuzkoa) izango dira.\nAbiatzeko, abenduaren 22an Hernaniko Musika Eskola publikoan sortu berri den Hernaniko Jazzbana taldeak bere aurreneko dantza plazan eskainiko du. Dantza gidaria lanetan Lorena Zalakain izango da. Hitzordua Doneztebe plazan izango da eguerdiko 12etan.\nHurrengo egunean, Abaraxka ludotekan familian kantatzeko saioa antolatu dute: kantu merendola. Musika Itziar Navarro abeslari eta gitarra joleak jarriko du. Ekitaldi parte hartzailea arratsaldeko 5etan hasiko da.\nAbenduaren 26an erraldoi txikiak dantzatzeko tailerra eta kale buelta egingo dute Elizalde auzoan. Musika Peio Irigoien txistulariak jarriko du. Zita 11:30ean Doneztebe plazan izango da. Arratsaldeko 5etatik aurrera berriz, leku berean, familian dantzatzeko erromeria eskainiko dute Antzizar, Otamendi eta Letamendia hirukotea.\nFamiliei zuzenduriko beste ekintza bat izango da abenduaren 27an Juan Mari Beltranen eskutik bisita gidatua izango da aukeran Soinuenean bertan, arratsaldeko 5etan.\nAbenduaren 28an formakuntza ikastaroa emango dute Ttakun 3.0 programan trebatzeko. Programa honek txalapartarako partiturak sortu eta irakurtzeko aukera ematen du. Proiektua Juan Mari Beltranek, Julio Abaskal EHUko irakasleak eta Gorka Montero informatikariak sortua da. Saioa 10:30etatik 13:00etara izango da eta parte hartzeko aurrez izena eman beharra dago artxiboa@soinuenea.eus helbidean.\nEgitaraua urtarrilaren 4an bukatutzat emango dute Herri danborradaren bigarren saioarekin. Bertan danborrekin batera aurreko saioan sortutako marakak, kalakak eta kanaberak erabiliko dituzte parte hartzaileek. Gidari lanetan Oiartzungo HM Eskolako herri perkusio irakasle Jon Patxe arituko da. Emanaldia Soinueneatik abiatuko da arratsaldeko 5etan.


Enpresaren informazioa - Camel CNC Makineria Co, SL\nJinan CAMEL CNC MAKINERIA CO., LTD.\nJinan Camel CNC Makineria Co, SL liderra CNC makinak fabrikatzaileak global bat, beti hartzen dugu "Bakarrik Eraiki Superior Makinak" gure garapen-estrategia gisa. 10 urte baino gehiago, garapen, gure produktuak bitartekoa barne:\n1. CNC Zura Tornua\n2. Plasma & Flame mozketa makinak\n3. CNC bideratzaile mota guztiak\n4. CO2 eta zuntz Laser Machine\n5. CNC ordezko piezak eta antzeko CNC makinak\nTeknologia berrietan etengabe gara inbertitzen ari produce kalitate handiko CNC makinak bitartean nabarmena bezeroarentzako zerbitzua eskainiz. Orain gure produktuak dira Europa, Afrika, Mid ekialdean, Amerika, Ozeania eta Asiako hego-ekialdean, eta abar esportatzen 180 herrialde baino gehiago mundu osoan. Eta etengabe egingo dugu garatzen eta gure ilusio osoz berrikuntzak aurrera eramateko gure marka eta gure erabiltzaileei produktu hobeak eskaintzen dituzte.\nGure enpresak 10 urte 'cnc makina fabrikazio esperientzia du. 90 baino gehiago profesionala langile eta ingeniari teknikoak, ekoizpen-lerroak aurreratu talde bat eta 5.000 metro koadro baino gehiago dituzten fabrika bat daukagu. Gure irteera edukiera iritsi baino gehiago 50 millinons urtero.\negurra lantzeko cnc router , 4 ardatzak egurra lantzeko cnc router , CNC Router Egurra lantzeko , Cnc Bideratzaile For Egurra lantzeko ,


Euskal gatazkari lotutako hamar ihesaldi ahalegin liburuan - Uriola.eus\nEuskal gatazkari lotutako hamar ihesaldi ahalegin liburuan\nbertonaldizkaria 2014-10-15 10:34 Kultura-aisialdia Bilbo\nMundu mailan hainbat espetxe ihesaldik izan duten ospea ikusita, Euskal Herrian gertatu direnei buruz “literatura gutxi” idatzita egoteak harritu du Josu Martinez “beti”. Horregatik, euskal gatazkari lotuta, azken 50 urteetan gertatu diren hamar ihesaldiren kronika idatzi du. Liburu-dendetan Tunelak, izarak, mozorroak eta bafleak izenburuarekin aurki daiteke jada.\nIhesaldi batzuk “aski ezagunak dira, eta ezezagunak beste hainbat. Bukaera zoriontsua dutenak zenbait, eta gaizki ateratakoak beste hainbeste. Bakarka egindakoak edo kanpoko laguntzaz burutuak”, dio Josu Martinez egileak. Denak, hala ere, “ausardiaz eta irudimenez beteak. Modu batean edo bestean, artelanak denak”.\n“Betidanik” egin zaizkio “sinpatikoak” ihesaldiak Josuri. “Denok ihes egin nahi izan dugu noizbait lekuren batetatik. Duela gutxi ikusi dudan antzezlan batean esaten zen bezala, ihes egitea nahi duzun tokira joatea da. Denok ihes egin izan dugu, besterik ez bada, ametsetan”.\n“Betidanik” kartzelako ihesaldien berri izatean, Josuk “hori liburu bat egiteko modukoa da”, pentsatzen zuen. Henry Charriereren Papillon eleberri autobiografikoa irakurtzean sentitutakoak eman zion bultzadak ere badu zerikusia. Duela hiru urte presoen inguruko filman parte hartu zuen Josuk, Barrura begiratzeko leihoak filman. Dokumentazio prozesuan “istorio gehiago” ezagutu zituen. Aurrerago izan zuen Tene Mujika bekaren berri, eta “zergatik ez zenbait ihesaldi bilduko lituzkeen liburua egin” otu zitzaion, ihesaldi bat kapituluko. Bigarrenean eskuratu zuen beka. Begoñarrak iaz eskuratu zuen Tene Mujika saria 'Presoaren betebeharra' saiakerarekin. Bertan, azken mende erdian euskal presoek egindako hamar ihesaldi eta ihesaldi saiakera bildu zituen. Orain, urtebetera, liburu formatuan kaleratu du Elkar argitaletxeak, Lekukoak bildumaren baitan.\nEz da izan Josuren asmoa gaiari buruzko ikerketa orokor bat egitea. “Lan honen helburua ez zen gertatutako guztia biltzea, ez eta objektibitate historikoz egindako tratatu bat osatzea ere”. Hala, bistan denez, istorio asko falta dira. “Gehienak”, Martinezen hitzetan. “Ez dadila inor haserretu horregatik”.\nIhesaldietako protagonista edota laguntzaileak izan ditu informazio-iturri kasurik gehienetan. Segoviago ihesaldia, esaterako, protagonista katalanetako batek kontatu dio Josuri. Martutenekoa, Joseba Sarrionandia eta Iñaki Pikabeak egindakoa, Mikel Antzaren laguntzearekin idatzi du. Hain zuzen ere, epilogoa idazle iurretarrak idatzi du, Filosofia apur bat ihesen inguruan.\nJosu Martinez (Bilbo, 1986). Ikus-entzunezko Komunikazioan eta Kultur Antropologian lizentziatua, Gure Sor Lekua euskarazko lehenengo pelikulari buruzko doktore-tesia egiten dabil. Honako film hauen zuzendari izan da, bakarka edo beste batzueekin: Itsasoaren alaba (2009), Sagarren denbora (2010), Prohibido recordar (2010), Barrura begiratzeko leihoak (2012). Hitzezko txalupak liburua idatzi zuen (Elkar, 2012), Alfonso Etxegarairekin batera.\nIzenburua:Tunelak, izarak, mozorroak eta bafleak\nEgilea: Josu Martinez\nArgitaletxea: Elkar, 2014 – Lekukoak bilduma


Maika Palacios izendatu dute Aita Menni ospitaleko mediku zuzendari - Debagoiena - Goiena.eus\nMaika Palacios izendatu dute Aita Menni ospitaleko mediku zuzendari\nMirari Altube 2018-06-04 14:53\nArrasateko Aita Menni ospitaleak mediku zuzendari berria du, Maika Palacios granadarra (Guadix, 1974). Medikuntzan eta Kirurgian lizentziaduna da, Lan Medikuntza espezialitatean aditua eta Osasun Zuzendaritzan masterra du. Palaciosek, gainera, hamabost urteko eskarmentua du kudeaketan eta zuzendaritzan, eta 2016az geroztik Santurtziko San Juan de Dios ospitaleko gerentea izan da.\nPalaciosek eskerrak eman dizkie Ahizpa Ospitalarioei berarengan jarritako konfiantzagatik: "Izan ere, ohorea da erakunde honetan lan egitea". Eta "erronka polita" dela Aita Mennin hasiko duen ibilbide berria nabarmendu du.\nEra berean, Aita Mennik dituen balioak azpimarratu ditu: "Abegitsu izatean oinarritua eta pazientea erdigunean egonda. Pazientea da ardatza, baita haren familia eta ingurua ere. Garrantzitsuena gaixotasuna da eta hori inguratzen duten osagai guztiak".


Amalur ikerketa-gunea ireki du Etxetar enpresa taldeak Santa Klara azpian - Baleike - Baleike.eus\nBaleike 2017-04-06 11:54 Ekonomia\nXoxokoek ikuilua zuten eraikinean prestatu du Etxetar Group enpresa taldeak Amalur ikerketa-gune berria. "Informazioaren eta ingurumenaren teknologiekin zerikusia duten negozio berriak garatzeko gunea izango da batez ere", azaldu dio enpresa taldeko zuzendari nagusi Josu Azkuek Baleikeri. Bestalde, Aldundiaren esku utzi dute eraikina inguratzen duen 11 hektarea inguruko lur-sailaren kudeaketa, eta Biotopo Babestuaren ordenazio planak zehazten dituen ekintzak egin ahal izango dira. Gainera, Aldundiak eraikina erabiltzeko aukera izango du, biotopoarekin zerikusia duten jarduerak antolatzeko.\nEtxetar taldeko eta Aldundiko ordezkariak, Amalur eraikinaren kanpoaldean. | Ikusi handiago | Argazki originala\nSanta Klara azpian, Algorri alderako magalean, itsasoari begira zegoen ikuilua aukeratu du Etxetar Group enpresa talde gipuzkoarrak bere ikerketa-gune berria zabaltzeko. Azken asteotan dozenaka lagun aritu dira bertan lanean, ikuilua eta inguruak garbitzen, eraikina behar berrietara egokitzen, eta barrua eta kanpoaldea atontzen. Azken ukituen faltan, prest dago Aste Santuaren ondoren lanean hasteko. Teknologiaz hornitutako bilera gelak eta zerbitzu osagarriak ditu 370 metro koadroko azalean. "Ingurumenarekin eta informazioarekin zerikusia duten proiektu teknologiko berriak garatu nahi ditugu, horretan ari gara dagoeneko, eta ideia berri horiek garatzeko gune bat nahi genuen, gune berezi bat", esplikatu du Josu Azkuek.\nMiramongo parke teknologikora joan baino, nahiago izan dute esanahi berezidun leku bat bilatu. "Etxetar Group Gipuzkoan errotuta dagoen enpresa talde industriala da [hamar lantegi eta 500 langile inguru dira]. Gipuzkoan sustraituta gaude [Arroa Behea, Itziar, Elgoibar, Irura, Lazkao...] eta hemen jarraitzeko apustua egin dugu. Nazioartea da gure merkatua [%90 kanpora saltzen dute], baina gure ingenieritza eta ekoizpen guztia hemen mantendu dugu, ez gara Txinara joan. Hemengoak garela eta hemen jarraituko dugula adierazten duen gune bat nahi genuen, gurekin lan egiten duten bezeroei ere konfiantza transmititzeko. Hau baino leku esanguratsuagorik ezin genuen aukeratu, milioika urteko historia gordetzen duten haitzen ondoan".\nAzkueri berari bururatu zitzaion ikuilua ikerketa gune bihurtzeko "erokeria". Algorritik paseatzen ari zela piztu zitzaion ideia. "Hasieran zorakeria zirudien, baina guk nahi genituen osagai guztiak ditu, eta ilusio handia egiten digun proiektua da, etorkizunerako lanpostuak sortzea baita azken helburua".\nSektore tradizionaletan oso ondo kokatuta dagoen enpresa taldea da Etxetar –adibidez, autogintzan–, baina negozio berriak sortu nahi dituzte. "Guk garbi daukagu Gipuzkoan lanpostuei eutsi nahi badiegu ezin dugula ekoizpen hutsaren bidetik jo; balio erantsi handiko produktuak sortu behar ditugu, eta horretarako ingeniaritza eta ikerketa dira funtsezkoak, betiko sektoreetan lidertzari eusteko eta negozio aukera berriak zabaltzeko. Hori dena aurrera eramaten lagunduko du Amalur zentroak", azaldu du Azkuek.\nBiotopo Babestuaren barruan\nLekua begiz jo ondoren, Gipuzkoako Foru Aldundiarengana zuzendu zen Etxetar taldea, proiektua legez bideragarria ote zen jakiteko. Aldundiko ingurumen teknikari Jon Zulaikak gogoan du lehen bilera hura. "Esplikatu zigutenean proiektua eta zer asmo zituzten, nahikoa ezustean harrapatu gintuzten. Izan ere, hasieratik planteatu ziguten ikuilua inguratzen duen 11 hektareako lur-sailaren kudeaketa gure esku utziko zutela. Eraikina Aldundiak erabiltzeko aukera ere jarri ziguten mahai gainean. Horrelako proposamenak ez dira batere ohikoak".\nEraikina eta lur-saila Biotopo Babestuaren eremuan daudenez, ordenazio planak arautzen du zer egin daitekeen eta zer ez. Horrela esplikatu du Zulaikak: "Eraikinari dagokionez, ordenazio planak printzipioz nekazaritza ustiapen baterako dela jasotzen du. Eta jarduera berri bat hastekotan, esaten du ingurumenaren ikerketarekin izan behar duela lotura, edo bestela Biotopoaren kudeaketarekin. Horiek dira baimentzen diren jarduerak".\nIkuilua 2006an eraiki zuen aurreko jabeak, lehen txabola txikiago bat zegoen lekuan. "Baimena jasoko zuen Udaletik, azken finean lehendik zegoen nekazaritza jarduera zabaltzeko zen eta. Garai beretsuan, hasiera eman zitzaion ingurua babesteko prozedurari. Ikuilua egin eta gero, goitik behera pista bat egiten hasi zirenean eman zitzaien lanak gelditzeko agindua, nahiz eta artean Biotopo Babestua izendatu gabe zegoen [2009an izendatu zen], ordurako izendapen prozedura martxan zegoela baliatuta", azaldu du Zulaikak.\nAmalur ikerketa gunearen kasuan, eraikinaren neurrietan ez da aldaketarik egin. "Dimentsio berberak ditu. Eta jarduera egokitu egin da, nolabait, Biotopoak bere araudian markatzen dituen lerroekin bat etor dadin, haietako batzuk potentziatzeko. Eraikina beraiena da, beraiek erabiliko dute, baina Biotopoak antolatzen dituen ekintzetarako erabili ahal izango du Aldundiak", osatu du azalpena Zulaikak.\nAldundiaren iritziz, Biotopoaren ordenazio planarekin bateragarri izateaz gain, bultzatu beharreko akordio eredugarria da Etxetarrekin lortutakoa. "Biotopoaren ordenazio planak zehazten dituen ekintzak aurrera eramateko zailtasun handiak ditugu, lur-sail gehienak jabe pribatuenak direlako. Guk hamaika gauza nahi ditugu egin, baina gehienetan ezin dugu. Hau sekulakoa izan da guretzat. Pentsa, Algorriko eskaileren paretik hasi eta Talaia bideari segituz, mendiaren magala ia osorik jarri dute gure esku, sosik ordaindu gabe. Orain arte aukera bakarra izan da lurrak erostea edo desjabetzea, eta hori beti da zaila. Horrelako akordio bat eredugarria da. Lur-sail horrek jarraituko du larrerako izaten, baina orain bideak zaintzeko aukera izango dugu, basotxo batzuk landatu, altzadi bat... Ingurua txukuntzeko aukera izango dugu. Hau bide berri bat da, arlo pribatua eta publikoa elkarlanean, denon onurarako".\nErantzunak: 1 (tarrat)\ntarrat\t2017-04-06 12:52 Erantzuna | #1\nTotal, mokordo bat ondo salduz gero, nahikoa dena barkatzeko. Kaka eta kiratsa goitik behera. Lotsa gutxi!


Ekintza ugari antolatu dira CBA Liburutegian Emakume Idazleen Eguna ospatzeko – Irunero\nPosted on 2021(e)ko azaroak 5 by Irunero\nIrungo Udaleko Kultura Arloak hainbat ekintza antolatu ditu urriaren 15etik 22ra bitarte Irungo CBA Liburutegian Emakume Idazleen Eguna ospatzeko. Era horretan, emakume idazleek historian barrena egindako lana eta emakumeek utzitako ondarea aldarrikatu dira. Ekitaldiak Espainiako Liburutegi Nazionalak Emakumezko Zuzendari, Exekutibo, Profesional eta Enpresarien Espainiako Federazioarekin eta Clásicas y Modernas elkarteek elkarlanean antolatutako jardunaldien barnean antolatu dira.\nAurreko edizioetan egin izan den moduan, Santa Teresa egunetik gertuen dagoen astelehena aukeratu da Emakume Idazleen Egunaren inguruko ekintzak antolatzeko. Juncal Eizaguirre Kultura ordezkariak azaldu duenez, “berriro ere horrelako jarduerak egiten hastea da gure eguneroko bizitza eta, tartean, hiriko kultur zentroak normaltasunera itzultzen ari diren adierazgarririk garbiena”. Aurtengoa Emakumezko Idazleen Egunaren seigarren edizioa izan da. Kultura ordezkariak adierazi duenez, “CBA gure agendako hitzordu finkoa bihurtu nahi dugu, literaturara emakumezko idazleen eta, tartean, bertako protagonisten eskutik gerturatzeko”.\nUrriaren 15ean hasi eta 22an amaitu ziren Emakume Idazleen Egunaren inguruan antolatutako ekitaldiak. Antolatutako ekitaldien artean emakume idazleen topaketak, mahai inguruak eta hitzaldiak egin dira. Era berean, emakumeek idatzitako obren pasarteen irakurraldi publikoak egin dira, Esther Barandiaranek pianoaz akonpainatuta. Jarduerak doakoak izan dira eta edukierak bete arte nahi duen orok parte hartu ahal izan du, gonbidapenik behar izan gabe.\nAnna Caballék urriaren 15ean hasiera eman zion emakume idazleen jardunean zentratutako jardunaldien asteari. Clásicas y Modernas elkarteko presidenteak eskainitako konferentziaren hasieran onartu zuen, “Ilusio handia egiten dit zuekin partekatzeak emakume idazleen egunari eskainiko dizkiozuen jardunaldien hasiera”. Emakume Idazleen Eguna antolatzeko eguna hasieratik harrera oso ona izan duen egitasmoa izan dela azaldu du Caballék. “Proiektuak estatuan izandako jarraipenaz gainera, 400 liburutegi Latinoamerikar batu dira ekimenera”. Anna Caballéren esanetan, egitasmoa idazketaren munduan murgildu ziren emakumeak omentzeko modua da.\nUrriaren 18a, emakumeek idatzitako obren pasarteen irakurraldi publikoak egingo dira, pianoan Esther Barandiaranen konpainian. Iñaki Ceberio CBA liburutegiko zuzendariak azaldu zuen, beste urteetan bezala, egun horretan eta ordu berberean Madrilgo Liburutegi Nazionalean eskaini zen irakurraldi bera egin zela.\nUrriaren 20an María José Noain antropologo eta arkeologoak “Livia Drusila, una biografía novelada” mahai ingurua zuzendu zuen. María José Atienzaren aurkezpenaren ostean, María José Noainek onartu zuen oraindik idazle hitza bere jardunetik urrutiegi ikusten duela, baina ilusio handiz jaso zuela Emakume Idazleen Egunaren inguruan CBA liburutegian antolatutako ekintzan parte hartzeko gonbidapena. Mahai-inguruaren hasieran idazleen paperaz ausnartu ostean, liburuaren sormen prozesua eta pertsonaiaz mintzatu zen. María José Noainen hitzetan, “badakit pertsonaia interesgarria izan dakizuekeela, baina idazketa jardunaldi batzuetara etorri zarete, eta hori da interesatzen zaizuena”.\nUrriaren 21ean Marta Salísen txanda izan zen. Hitzaldiaren hasieran Mertxe Tranchek azaldu zuenez, hainbat saiakeren ostean, VI. Emakume Idazleen Egunak Marta Salís idazlea CBA Liburutegira ekartzeko aukera eman du. Izan ere, Martak lotura estua du Irunekin, Policarpo Balzolaren ondorengoa da eta baita Luis Salís Irungo alkate errepublikarraren biloba ere, eta CBAn bere amonaren, Amalia Balzolaren, izena daraman gela bat dago. Marta Salísek bere hitzaldian Charlotte Brontërek idatzitako azken liburuaz luze hitz egin zuen, “Lucy Snow” izeneko liburuaz, alegia.\nVirginia Gasull idazle irundarrak eman zion amaiera Emakume Idazleen inguruko jardunaldiari “Nicole Manguin, rescatando una vida del olvido de la historia” hitzaldiarekin. Idazketa prozesuaz hitz egin ordez, Virginia Gasullek bere azken liburua idazteko ikerketa prozeduran sakondu zuen hitzaldian zehar. “Uste dut ikerketak liburuarekin lotutako bitxikeriak ulertzen lagun dezakeela”, adierazi zuen Gasullek. Izan ere, idazle irundarraren iritziz, ikerketa oso baliagarria izan daiteke irakurlearen esperientzia osatzeko.\nAurretiko erreserbarik ez\nCBAk jakinarazi duenez, urriaren erdialdetik aurrera, ez da beharrezkoa izango tokia aurrez erreserbatzea ikasketa gela erabiltzeko, eta okupazioa ez da mugatuko txandaka. Ildo beretik, Internet zerbitzua pandemia aurreko dinamikara itzuliko da; alegia, ez da beharrezkoa izango erreserbarik egitea ez hitzordua hartzea.\nPosted in ErreportajeakTagged CBA, Emakume idazleak, Emakume idazleen eguna, Irakurleak, irun, irunero, Liburuak, Liburutegia, literatura


Iraila-abenduko Heziketa Iraunkorreko ikastaroen katalogoa martxan Udazken honetan, IMHn, langileek Euskal Herriko Kualifikazio Profesionalen Sisteman oinarritutako Katalogo Modularreko ikastaroak eskuragarri izango dituzte. Ikastaro hauen bitartez langileek ezagutzak eta gaitasunak lortu ditzakete eta baita Lanbide Gaitasuna Egiaztatzeko Egituran sartu ere dagokien kualifikazio profesionala eta Titulu Ofiziala lortzeko. https://www.imh.eus/eu/albisteak/iraila-abenduko-heziketa-iraunkorreko-ikastaroen-katalogoa-martxan https://www.imh.eus/eu/albisteak/iraila-abenduko-heziketa-iraunkorreko-ikastaroen-katalogoa-martxan/@@download/image/1121881633.jpg\nUdazken honetan, IMHn, langileek Euskal Herriko Kualifikazio Profesionalen Sisteman oinarritutako Katalogo Modularreko ikastaroak eskuragarri izango dituzte. Ikastaro hauen bitartez langileek ezagutzak eta gaitasunak lortu ditzakete eta baita Lanbide Gaitasuna Egiaztatzeko Egituran sartu ere dagokien kualifikazio profesionala eta Titulu Ofiziala lortzeko.\nProgramazio berri hau finantzatzeko dirulaguntzak eskatuko dira: alde batetik Hobetuz-era Katalogo Modularreko (CM) ikastaroentzat eta beste alde batetik FTFE eta EGIF-era Kontratu Programako (CP) ikastaroentzat (Metaleko langileentzako bakarrik). Enpresek, ordea, Gizarte Segurantzaren kotizazioan bonifikatzeko sistema erabil dezakete, bai indibidualki, baita IMHk sortutako Enpresen Elkartearen bitartez ere.\nProgramatu diren 120 ikastaroak ondorengo arloetakoak dira: Diseinua, Fabrikazioa, Mantenimendu eta muntaia, Metrologia, Kalitatea, Marketing-a, Giza baliabideak, Industria-antolaketa, Informatika eta Segurtasun eta Higienea. Elearningek ere bere lekua du hemen eta 18 ikastaro tekniko eta beste horrenbeste zeharkakoak eskaintzen ditu.\nFormazioaz gain, IMHk enpresentzako zerbitzuen arloa jorratzen du:\nINCRESS-en bitartez: Giza-baliabideen garapena, Prestakuntza beharren diagnostikoak, partaidetza diagnostikoak, etab.\nEskaripeko prestakuntza: Prestakuntza enpresen beharretara egokitzen da.\nZerbitzu Teknikoak: Ekoizte-prozesuen prestakuntza eta eskuliburuak; M-E tako bezero eta/edo fabrikatzaileen prestakuntza; CNCn piezen programazioa eta mekanizazioa bezeroaren aurrean.\nAurrekoetan bezala adierazi nahi dugu enpresetan euskara integratzeko asmoarekin, enpresak dituen beharren arabera eskatzen dituen ikastaroak euskaraz eman ditzakegu.


2022/03/29 sustatu.com -- Albiste originala ikusi\nEuskarafobia du gaitzat Argia aldizkariaren Larrun pentsamendu gehigarriaren azken aleak, 272. zenbakiak. Larrun hori lantzen jardun duen Lander Arbelaitz Argia erredaktoreak hari batean aurkeztu ditu Larrunera eraman dituzten puntuetako batzuk, eta hona elkarlotuta dakartzagu.\nArbelaitzen hitzak jarraian, hari horretatik ekarrita, erredakzio lizentzia txikiren batekin:\nAzken aldian epaileak dira Euskal Herrian euskararen aurkako politikan gehien eragiten duten kolektiboetako bat. Beti izan dira, baina azken aldian ez ote dabiltzan gehiago. Laudion gertatua (euskara ikastea zaila zela) ez da kasu isolatua. Azken urteetan epai piloa atera dira, ia beti norabide berean:\nUdaltzain izateko euskara eskatzea diskriminatzailea dela dio EAEko Auzitegi Nagusiak - 2021 maiatza.\nBerriozarko kiroldegiko tabernaren kontratuan euskara eskakizuna baliogabetu du auzitegiak - 2021 uztaila.\nGorenak baliogabe utzi du Lasarte-Oriako jardueretan euskara erabiltzeko baldintza - 2020 ekaina.\nLaudiokoaren uberan, El Correo eta El Diario Vasco egunkariek argitaratu zuten 'La esencial desigualdad de las lenguas' artikulua, erabat supremazista eta euskarafoboa. Erreportajean berdintasunaren aurkako aldarri horren gakoak aztertzen saiatu naiz.\nZer da euskarafobia? Euskararen kontrako jarrera da. Erreportajean "kontzientea" hitza gehitu diot, baina Nestor Estebanekin hizketan ondorioztatu dut inkontzientea ere izan daitekeela. Matxismoa, homofobia, xenofobiarekin gertatzen den bezala. [Termino hauen erabilpenak] pertsonak etiketatzeko baino, jarrerak deskribatzeko du indarra. Jarrera matxistak, jarrera xenofoboak, jarrera euskarafoboak...\nEz zait interesatzen jendea horrela etiketatzen joatea, jendea aldatu daitekeela sinetsi nahi dut. Halere, egiari zor, ez zait axola jarrera euskarafoboak etengabe errepikatzen dituenari euskarafoboa dela esatea. Eta ziurrenik ez zaio gustatuko. Inor gutxik aitortzen duelako matxista dela, edo arrazista, baina...\nNik uste azken urteetan ez dugula gehiegi hitz egin gai hauetaz euskarari buruzko irakurketetan. Ez ote dugun "denok gaude euskararen alde" sinetsi nahi izan... eta ez diot ez denik saiatu behar urrunen daudenak hurbiltzen ere, baina garrantzitsuena iruditzen zait euskaldun hiztunen komunitatea ahalduntzea, lan egitea zapalkuntza bistaratzeko, kontzientzia hartzeko eta berriro gure lekuan jarri garela sentitzeko. Batzuetan jarrera euskarafoboak dituztenak bere lekuan jartzeko ere bai.\nIkusi besterik ez dago zenbat eraso jasaten ditugun euskaldunok, euskaraz bizitzen saiatzeagatik. Baina normalizatuta ditugu. Icebergaren metaforak asko esaten du. Argian egin dugu Hizkuntz Eskubideen Behatorkiaren laguntzarekin.\nErreportajearekin egiten saiatu garen beste ekarpen mapa honena. Zenbat aldiz ez ote dugu ikusi eta barneratu. Ez dakit nork eta zein irizpiderekin erabaki zuen hainbat eremu (Iruñea eta Gasteiz barne) kanpoan uztea. Ez zuen INORK hitz egiten XX. mendean hor? Beno... berdin du.\nGeure teilatuari harriak botatzea bezala. Azken 60 urteetan asko egin du aurrera euskarak eta hori ez genuen bisibilizatzen. Herri batean %5ak ulertzen badu, euskara ez dela desagertu ulertu dugu. EAE, Nafarroa eta IparEHko azken datuak herriz herri ikusita hau da emaitza.\nLarrun - Euskarafobia\nLander Arbelaitz hari osoa\nshrooms show up on a drug test\nsharif & Kurulus osman\nghazi & Islamic Ringtone


Orrialde:AxularGero.djvu/10 — Wikiteka\neguin zeren utzirik alde batetara zure merezimendu handiak: eta elizari, erregeri eta komun guztiari, anhitz okhasinotan egin derauztetzun zerbitzuak eta endrezuak, naturalezak berak ere anhitz donu, dohain, eta abantail suertez dotatu, hornitu eta konplitu baitzaitu. Adimendu eder bat, memorio handi bat, eta borondate onera, ohorera, eta prestutasunera erori bat, isuri bat, eta eman bat eman baiteratzu.\nBaiña zertako sartzen naiz ni itsas hondar gabe hunetan? Ezin athera naitekeien oihanean? Zure laudorioen aiphamenean? Berak dira bere buruz asko gora mintzo: berak dira bere baithan asko klar eta ozen. Utz ditzadan beraz nik hek, hutsik eztagidan. Eta iragaiten naizela aitzina, derradan hutsik egin gabe. Zer ere eskiribatuko baita euskaraz, hura guztia, euskaldunen buruzagi bezala, zuri


Udalak Gipuzkoa irekiaren parte - Xehetasuna - gipuzkoairekia\nUdalak Gipuzkoa irekiaren parte\nGipuzkoako udalak ere Gipuzkoa Irekiaren parte!\nJadanik badira bi aste Gipuzkoa irekia ataria argitaratu genuela.\nHasiera batean, Gipuzkoako Foru Aldundia, Foru organismo autonomo eta merkataritzako foru sozietateen (Uliazpi, Kabia, IZFE; Itten, Bidegi) eta Batzar Nagusien informazioa jarri dugu eskuragarri atarian.\nAlde batetik, herritarrentzako interesgarria izan daitekeen kudeaketa publikoaren informazioa, eta bestalde, administrazioak bereak dituen datu-multzo ugari "datu ireki" formatuan argitaratu ditugu oraingoz.\nEtorkizunean, Partaidetzarako gune bat ere erantsiko dugu atarian.\nOtsailean, Gipuzkoako Udal eta Mankomunitateei zabaldu diegu Gipuzkoa irekiaren parte izateko gonbidapena.\nTokiko administrazioek 2015ko Abendurarteko epea dute berauen kudeaketa publikoaren informazioa argitaratu ahal izateko.\nUdal eta mankomunitateek Gipuzkoa irekian informazioa argitaratu ahal izateko, alta emango diegu lehendabizi eta ondoren formakuntza. Behin formakuntza jasotakoan hasi ahal izango dira informazioa argitaratzen.\nDena den, parte-hartzea eskatu duten udal eta mankomunitateen logoak atarian argitaratu ditugu dagoeneko.\nJadanik, 21 udal eta mankomunitate batek luzatu digute Gipuzkoa irekiaren parte izateko eskaera. Pixkana pixkana, Gipuzkoako udal guztien atxikipena osatzea espero dugu.\nOraindik ez baduzu zure parte-hartzea eskatu, horretara animatu nahi zaitugu.


Norabide egokian begiratu: Baiona — Manu Robles Arangiz Fundazioa\nHemen zaude: Hasiera › Artikuluak › Norabide egokian begiratu: Baiona\nJoseba Azkarraga Etxagibel.- Zein garrantzitsua den norabide egokian begiratzea. Are gehiago, estimulu eta zarata gehiegiko aroan. Hainbatek aurreikusi zuen kolapso finantzarioa, ez da egia inork ikusi ez zuenik. Gehienek, ordea, ez zuten norabide egokian begiratu. Jar gaitezen eraikitzaile: zer da uneotan “norabide egokian begiratzea”? Zeintzuk dira gaur bistatik galdu behar ez diren joerak, goitik behera baldintzatuko dituztelako gure mundua, ekonomia eta gizartea?\nEuskal harriak. Trantsizio sozioekologikorako gogoetak saiakeraren egilea\nZein garrantzitsua den norabide egokian begiratzea. Are gehiago, estimulu eta zarata gehiegiko aroan. Hainbatek aurreikusi zuen kolapso finantzarioa, ez da egia inork ikusi ez zuenik. Gehienek, ordea, ez zuten norabide egokian begiratu. Jar gaitezen eraikitzaile: zer da uneotan “norabide egokian begiratzea”? Zeintzuk dira gaur bistatik galdu behar ez diren joerak, goitik behera baldintzatuko dituztelako gure mundua, ekonomia eta gizartea?\nLehendakariaren ahotik entzun dugu Espainian energiaren faktura igotzeak euskal enpresak utziko dituela ondo izorratuta, galduko baitute lehiakortasuna. Notiziak salto egin eta egun batzuk daramatzagu belaunetako dardarizoa konbinatuz izerdi hotzarekin. Arazo espainiarra da inor gutxik ulertzen duen faktura energetikoarena, ondorioz gure herriaren gehiengoarena, baina tamaina ezin globalagoa du energiaren auziak.\nEz, ez da batere estetikoa solemne jarri eta begi barkaberekin “guk abisatu genuen” diotenen posea, zigarroari zupadatxoa eman eta ke-bafada aurpegira jaurti bitartean sistemaren kudeatzaileari. Baina, kasu honetan ere, hainbatek aspaldi jaurti zuen abisua, hitzok erori baziren ere sistemaren kudeatzaileen hanketara, batere indarrik gabe. Hainbatek. Aspaldi.\nBeste behin ere: krisia ez zen hasi burbuilak eztanda egin zuenean, ezpada petrolio upelak hartu zuenean 150 dolarreko balioa, garbi utziz hazkundea ezinezkoa zela lehengai ezinbestekoa hain garesti egonik, nabarmenaraziz ilusio optikoa zela gain-zorpetutakoek zorrak eta horien interesak ordain zitzaketela pentsatzea. Kapitalismo finantzarioa nola ekonomia erreala, biak daude loturik ekonomia erreal-errealarekin, material eta energia fluxuekin, alegia. Ekonomia erreal-errealak ez beste inork kendu digu irribarrea aurpegitik, berorrek utzi baititu agerian erraldoiaren buztinezko oinak. Berorrek erakutsi dizkigu ilehori natural gisa aurkeztu zitzaigun panpoxak sustrai ilunak dituela bekokiaren goialdean.\nKrisi energetiko globalaren gauzatze historikoak txiki utz lezake krisi finantzarioaren zartakoa\nBeste behin: itxarotekoa da datozen urte eta hamarkadatan energiaren kostuek nabarmen egitea gora, bestelako lehengai eta material askoren kostuarekin batera. Laino trinkoei euriak jarraitzen baitie. Dagoeneko ezin baita handitu denbora unitate batean erauzten den petrolio kopurua, gora eta gora doan bitartean eskaera (gorabidean diren herrialdeak ere inoizko egarrien egonik). Dagoeneko atera dugu ateratzen errazena, onena eta merkeena den petrolioa. Sartu gara petrolio garesti, urri eta kalitate txarreko aroan. Gauza bitxi hori gertatzen baita finituak diren baliabideekin: agortuz doaz, aizu.\nBeste behin: mundu moderno-urbano-industrial globalizatua eraiki da energia iturri fosilen esku-hartze masibo eta merkeari esker (ikatza, petrolioa eta gas naturala), horixe du beharbada ezaugarririk berezkoena. Bada, petrolio konbentzionalaren mundu mailako ekoizpenak dagoeneko sabaia jo izanak (gas naturalaren sabaia pixka bat geroago etorriko da) kondena gaitzake orain arte ikusi gabeko beheraldira. Ez baitago gaur gaurkoz pareko alternatiba energetikorik. Izatekotan, izan dadila beheraldi ordenatua, antolatua, ongi planifikatua, justiziaz egina, lankidetzan oinarritua.\nBeste behin: krisi energetiko globalaren gauzatze historikoak txiki utz lezake krisi finantzarioaren zartakoa, baina ez lituzke berdin kolpatuko lurralde guztiak. Euskal lurraldeari, hain izanik itzela bere dependentzia energetikoa, irudi dakioke txikikeria gaurko belaunen dardarizoa izerdi hotzarekin konbinatua.\nGurean despistea ez da makala izan garapen ereduari dagokionez. Euskal etxeko bizilagunok sarri elkarri begiratu diogu igogailuan lehenengoz topo egin duten ezezagunen antzera, begi bazterrarekin, haserre antzean, arrasto barik nondik datorren denon igogailua mugitu eta etxea sostengatzeko indarra. Falta izan zaigu norabide egokian begiratzea eta, horrenbestez, minbizia artatu beharko ote dugun tiritekin.\nFaktura energetikoaren igoeragatik entzun ditugun aieneek balio dezatela, gutxienez, iraultzailea bezain azkarra izan beharko litzatekeen trantsizio energetikoari heltzeko. Barneratuz akats larria litzatekeela matrize fosilistan tematzea, demagun fracking-aren norabidean begiratuz. Haustura hidraulikoak eragingo lukeen hondatze ekologikoa baztertuta, oso zalantzazkoa da bere eraginkortasuna, bere Itzulkin Energetiko Tasa, alegia (zenbat energia erabili beharko den zenbat lortzeko).\nEnpresak ez, ikusten ari gara poligono osoak ixten, argaltzen administrazioa, jausten ongizatearen pieza oinarrizkoak. Beherako bidean gara. Gure gizarteak konplexutasuna galtzen ari dira, Tainter-ek kolapso hitzari eman zion definizioa erabiltzearren (The Collapse of Complex Societies). Burbuila finantzarioaren eztandak galtze horren zati bat azaltzen du, baina, begiak norabide ekosozialari atxikiz gero, galtze hori azkar liteke etorkizunean. Planeta finituan ezintasun fisikoa baita hazkunde etengabea, aizu.\nBarneratu dugu itzulezinak direla urte loriatsuak, baina jarraitzen dugu pentsatzen helduko diogula gorako bideari, berau malkartsuagoa izango bada ere, beheralditxoren batek tarteka bortxa badezake ere grafikoko geziaren gorako joera, apala baina gorakoa. Eta kontrakoa balitz? Beharbada jaitsiera graduala dugu destino, igual eztialdi txikiz zipriztindutako beheraldi jarraitua. Beharbada uste baino indartsuagoa da sistemari darion galtzetin zikinen usaia.\nGalderetako bat da: zer egin herritarrok? Euskal erakundeek hartu beharreko erabakiez gain, Europa mailako jardun-ildoez aparte, herritarroi badagokigu tenkatzea giharrok. Bost urte pasa dira festa aretoko argiak itzali eta kolpean utzi genionetik edateari. Eta dagoeneko pasa zaigu azken alkohol tanta edan osteko mozkorraldiaren fase nahasi hori, non jakitun garen ezin dugula ezer egin alkoholaren efektuak leuntzen hasi arte.\nHorixe izango da Baiona igandean, mozkorraldiaren osteko gogoeta zentzuduna. Energiaren eta klima aldaketaren norabidean alternatiba errealei begiratzeko unea. Baiona norabidea, norabide bai ona.


azaroa 2018 – Baigera\n90 urtekoei omenaldia-2018\nOn azaroa 27, 2018 azaroa 27, 2018 By webaigeraIn Arlo soziala,Kategoriarik gabe\nJubilatuen asteko ekintzen barruan 90 urte betetzen dituztenen omenaldi eguna ospatu genuen igandean, azaroaren 25ean. 44 azpeitiar izan dira aurten 90 urte bete dituztenak. Hauetako 15ek hartu zuten parte omenaldi bazkarian. Baigera Ien izandako hamaiketakoarekin eman zitzaion hasiera egunari. 12:30ean hildakoen aldeko meza parrokian. 14:15ean omenaldi bazkaria Hotel Loiola jatetxean. 186 pertsona inguru elkartu ginen …\nIrakurtzen jarraitu 90 urtekoei omenaldia-2018\nMadarixa – Aittola mendi irteera-2018\nOn azaroa 27, 2018 By webaigeraIn Ibilaldiak,Kategoriarik gabe\nJubilatuen asteko ekintzen barruan Madarixa – Aittola mendi irteera egin genuen azaroaren 24ean. 38 lagunek hartu genuen bertan parte. Goizeko 08:30ean irten eta autobusez joan ginen Madarixara, handik Aittolako gurutzera joan ginen, bertan argazki bat atera genuen, ondoren Aittolako jatetxean kategoriko hamaiketakoa egin genuen, bapo jan eta edan eginda, autobusez Azpeitira. Argazkiak ikusgai “Gure argazkiak” …\nIrakurtzen jarraitu Madarixa – Aittola mendi irteera-2018\nFotomuseum (Zarautz) – Aginaga irteera-2018\nJubilatuen asteko ekintzen barruan Fotomuseum eta Aginagara ibilaldia egin genuen azaroaren 22an. 102 lagunek hartu genuen bertan parte. Bazkalondoan irten ginen Azpeititik 15:00tan eta Zarautzera iritsi ginen 15:30ak aldera. Bi txandatan banatuta eman genion hasiera ikuskizunai, bertako gidak lagunduta, 18:00etan autobusera, Aginagako bidea hartu genuen merienda ederra egiteko, urtero bezala, oso afari-merienda ederra eman ziguten, …\nIrakurtzen jarraitu Fotomuseum (Zarautz) – Aginaga irteera-2018\nIsabel Otxoaren itzaldia-2018\nOn azaroa 22, 2018 By webaigeraIn Arlo soziala,Kategoriarik gabe\nAzaroaren 20an, arratsaldeko 16:00tan, 75 pertsona inguru etorri ziren, Isabel Otxoak emandako hitzaldira. Oraingo gaia “Emakumeen egoera pentsioen aurrean” izan da. Jendeari oso interesgarria iruditu zitzaion eta eta oso gustura egon zen, aurreko hitzalditan baino jende gehiago etorri zen, gela dena bete zem. Argazkiak ikusgai “Gure argazkiak” leihoan.\nBaigerako karta joko txapelketa-azaroak-2018\nUrtero bezala, aurten ere, jubilatuen astearen barruan, karta joko txapelketak jokatu dira : Mus, tute, eta punttua. Joka askarra erara jokatu dira. Musean, Baigera Ien. Punttu eta Tutean Baigera IIen. Auek dira irabazleak: Musean: 1. Juanito Prieto eta Miguel Irulegi Juan Escudero eta Pello Epelde Kerman Requejo eta Juan Ramon Etxaniz Punttuan: 1. …\nIrakurtzen jarraitu Baigerako karta joko txapelketa-azaroak-2018\nOn azaroa 21, 2018 By webaigeraIn Ibilaldiak,Kategoriarik gabe\nPlanifikatuta bezala maiatzaren 23tik 27ra SEGOVIARA ibilaldia egin genuen. 41 lagun joan ginen, 33 Azpeititik eta 8 Zestoatik, ilusio handiz eta nerbio pixka-batekin juntatu ginen irteerako lekuan. Bidaia ondo joan zen, planifikatutakoa dena bete genuen. Ainbat txoko polit ikusi ditugu, Erromatar akueduktoa, Avila, Turegano eta bere gaztelua, Cuellar, Peñafiel, Sepulveda, Pedraza kuzi genuen Lekuak oso …\nIrakurtzen jarraitu Segoviara ibilaldia\nKZguneko urtarrileko ikastaroak\nOn azaroa 21, 2018 azaroa 21, 2018 By webaigeraIn Kategoriarik gabe\nHemen dituzu KZgunean urtarrilean izango dituzun ikastaroak. Haueek, aurrez-aurrekoak edo urrunekoak izan daitezke. Urteberriarekin batera, haunditu zure jakintza. Haunditzeko egin gainean klil.\nKZguneko abenduko ikastaroak\nOn azaroa 8, 2018 azaroa 8, 2018 By webaigeraIn Kategoriarik gabe\nHauek dituzue KZgunean abenduan egin ahalko dituzun ikastaroak. Hauek, aurrez-aurrekoak edo urrunekoak izan daitezke. Urtea bukatzerako zuen jakintza haunditzeko aukera . Haunditzeko egin gainean klik.\nMandubi – Ormaiztegi mendi irteera\nOn azaroa 7, 2018 azaroa 7, 2018 By webaigeraIn Ibilaldiak,Kategoriarik gabe\nUrriaren 20an Mandubi - Ormaiztegi mendi irteera egin genuen. Irteera 08:30etan egin genuen, autobusez Mandubire joan ginen, hasieran euri pixkat egin zigun baina gerora atertu eta bidaia ondo egin genuen, bidea oso erreza zen. Hamaiketakoa Itxune jatetxean egin genuen, oso ondo eman ziguten. 13:00 aldera autobusa joan zen gure bila eta, bete-bete eginda etxeko bidea …\nIrakurtzen jarraitu Mandubi – Ormaiztegi mendi irteera\nJubilatu eta pentsiodunen astea-2018\nOn azaroa 7, 2018 azaroa 8, 2018 By webaigeraIn Arlo soziala,Kategoriarik gabe\nAZAROAREN 19tik 25era ASTELEHENA, AZAROAK 19. 16:00etan: Karta jokoak: * Musa Baigera Ien. * Tute eta Punttua Baigera IIn. ASTEARTEA, AZAROAK 20. 16:00ean: Hitzaldia. Baigerako aretoan. Isabel Otxoa, EHUko irakaslea. “Emakumeen egoera pentsioen aurrean”. Hitzaldi ondoren txokolate jana ASTEAZKENA, AZAROAK 21. 16:00etatik 18:30era: Bingoa Baigera IIn, Sanjuandegin. Ondoren txokolate jana, …\nIrakurtzen jarraitu Jubilatu eta pentsiodunen astea-2018


naiz: hedabidea zara - Xiberoatik landa, Nafarroako bidean dago Korrika\nAstelehen goizean Xiberoara sartu da Korrika. Maulen gaindi ibili eta, Baxe Nafarroara itzuli da lasterketa. Arratsaldean Baigorrira ailegatu eta, Nafarroa zapalduko dute berriz lasterkariek Goizaldean iritsiko da Gipuzkoara. Argazkiak: Bob EDME\nJendetza bildu da Baigorrin Korrikan parte hartzeko.\nGazte andana batek parte hartu du Baxe Nafarroan gaindi.\nAntton Curucharryk lekukoa eraman du Baigorrin.\nJendetza bildu da Baxe Nafarroan Korrikan parte hartzeko.\nEz dago adinik Korrikan parte hartzeko.\nGazteak Korrikaren esperoan Izpegin.\nBaigorritik Erratzura igo da Korrika.\nIzpegi igo du Korrikak apirilaren 3an.\nXiberoatik atera eta Donaixtira hurbilduko da Korrika. ©Bob EDME\nXiberoan ekin dio asteari Korrikak. ©Bob EDME\nDonapaleutik Maulera joan da goizeko ibilbidea. ©Bob EDME\nGazte andana batek parte hartu dute gaurko ekimenean.\nArratsaldean Nafarroara itzuliko dira lasterkariak. ©Bob EDME\nUrdinarbetik eta Muskilditik igaro da lasterketa. ©Bob EDME\nGaztetxoek euskararen aldeko lekukoa eutsi dute Maulen. ©Bob EDME\nMauleko auzapeza den Michel Etxebestek ere Korrikan parte hartu du. ©Bob EDME


Mari Carmen Gallastegi: «Ingurumena, akaso, aktibo ekonomiko bezala ulertu beharko genuke» | Bizigiro | Berria\nMari Carmen Gallastegi. Ekonomian katedraduna\n«Ingurumena, akaso, aktibo ekonomiko bezala ulertu beharko genuke»\nGarapen ekonomikoa baliabide naturalak errespetatuz lortu behar dela uste du Gallastegik, bestela aldaketa klimatikoak ez duelako atzera egingo. Enpresariak ere ingurumenaren jabe direla jabetzen hasten direnean abiatuko da bide hori.\nEkonomiaren garapenak ingurumenean kalteak eragiten dituelako kezkatuta dago Mari Carmen Gallastegi (Bergara, Gipuzkoa, 1945), eta horren lekuko dira bere ibilbide akademikoan egin dituen ikerketak. Ekonomian doktorea da, eta EHUko Ekonomia Fakultatean katedraduna. 1991. urtean Eusko Jaurlaritzako Ekonomia sailburu izan zen, eta, politikan ibilbide laburra egin eta gero, EHUko errektore izateko hautagaitza aurkeztu zuen, 2000. urtean. Gaur egun, eskolak emateari utzi dion arren, ikerketa arloan jarraitzen du, eta egunero joaten da Sarrikoko fakultatera. «Orain inoiz baino denbora gehiago daukat, eta izugarri gustatzen zait; ahal dudan bitartean hemen egongo naiz».\nZerk bultzatu zuen 18 urteko neska hura 1963. urtean ekonomia ikastera?\nNire aita egoskortuta zegoen hiru alabek karrera bat egin behar genuela. Mediku edo biologo izan nahi nuen, baina batxilergo mota berri bat eskaintzen hasi ziren, eta hori egin ostean letretako ikasketak bakarrik egin nitzakeen, hasieran hala esan ez zidaten arren. Zein ikasketa aukeratu erabakitzerakoan, aitak esan zidan Bilbon ekonomiako ikasketa bat antolatzen ari zirela, eta hona etorri nintzen. Jende gazte piloa topatu nuen, jarduera eta energia handiarekin.\nUnibertsitatea beste gauza bat zen orduan?\nSaiatzen ginen formalak izaten. Gu ikastera joaten ginen, baina beste batzuk politikan aritzen ziren soilik. Lagunen artean Txabi Etxebarrieta zegoen, eta bere etxera joaten ginen mikroekonomia ikastera. Obsesio bat zeukan euskal unibertsitatea sortzeko, eta lehen aldiz hari entzun nion hori. Ikasgelara joaten, teorizatzen eta panfletoak egiten igarotzen genuen denbora.\nKarrera amaitu, eta Londresera joan zinen London School of Economicsen masterra egitera.\nLehen klasera joan ginenean, irakasleak nongoak ginen galdetu zigun, eta zer ikasi genuen. Erantzun nion, eta ikasitako guztia alferrikakoa zela esan zidan. Pentsa Espainiako unibertsitate sistemaz zein ikuspegi zuten hartan. 1971. urtean itzuli ginen nire bikotekidea eta biok Sarrikoko fakultatera, ordurako erabat osatuta zegoen fakultatera. Unibertsitate oso bat zen, baina une oro Polizia sartzen zen, eta fakultatea ixten zuten. Bikotekideak esaten zidan iraultza hezkuntzatik egin behar zela, pentsamendua zabalduko zigulako. Horregatik, itzuli ginenean, irakasle sartu ginen fakultatean.\nNolakoa zen unibertsitatea?\nJende gaztea oso urduria zen. Pentsa, irakasleoi galdetegi bat egiten ziguten diktadurari buruz zer pentsatzen genuen galdetuz! Diktaduraz zer pentsatzen genuen, zergatik zen teoria ekonomikoa hain zorrotza... Dena nahasten zuten, maila politikoa eta pertsonala. [Barreak]. Interes handia zuen jendea zen.\nOrain ikusten duzu halakorik?\nEz, orain ikasleak ikastera datoz; ez zaie okurritu ere egiten irakasleari test bat egitea.\nLondrestik itzuli, baina berriz ere atzerrira joan zinen, AEBetako Brown unibertsitatera, doktore tesia egitera.\nLondrestik itzuli ginenean, ikusi genuen ezin genuela unibertsitatean postu finko bat lortu doktoretza tesirik egin gabe, eta, hemengo fakultatea abiatzen ari zenez, senarra eta biok AEBetara joan ginen bi haurrekin.\nEta hor hasi zinen ekonomia eta ingurumenaren inguruko ikerketak bideratzen. Zergatik?\nIkusten nuen egungo sistema ekonomikoa gauza batzuetan ondo zegoela, lehiakortasuna eta eraginkortasuna bultzatzen dituelako, eta baita dirua irabaztea ere. Horrek ekar dezake lanpostu gehiago egotea, baina ez du berdintasunik bermatzen. Irabazien banaketa ez da justua. Horregatik, beharrezkoa da arlo pribatua kontrolatuko duen sektore publiko bat. Horretan ari nintzela, irakasle batek esan zidan ea zergatik ez nuen aztertzen baliabide naturalak ekonomian nola erabiltzen diren, horien kudeaketa nola egiten den, hain zuzen. Kosta duen lurralde batekoa izanda, arrantzaleek euren errekurtso naturalak nola kudeatzen zituzten ikertzen hasi nintzen horrela, garai hartan dagoeneko espezie batzuk desagertzen ari zirelako. 1978. urtea zen, eta tesia Mediterraneoko sardinen inguruan egin nuen.\nArrantzaleek zer zioten?\nHasieran ez zien grazia handirik egin, baina jabetu ziren stock gabe geratuz gero eurak zirela kaltetu handienak. Tentelak ere ez zirenez, aukera hori aztertzen hasi ziren. Kuoten bidea zabaldu zen, eta, hasieran kontra azaldu ziren arren, kuotak saldu eta erosteko aukera zegoela ere ikusi zuten. Hori asko egin izan da.\nGaur egun nola dago ingurumenaren eta ekonomiaren arteko oreka hori?\nEgoera oso zaila da, gurean, klima aldaketaren aurkako neurriak hartuta ere, ez delako arazoa konponduko.\nZientzialariei ez zaie behar beste entzuten?\nEntzuten zaie, baina eurek diotena bideratzeko neurriak hartu behar dira. Eta hor dago akatsa, Europarentzat ona dena Amerikarentzat txarra delako, eta ez dugu neurri bateraturik adosten. Arrantzaleen kasuarekin alderatuta, eurak ohartu ziren errekurtso naturalak euren aktiboak zirela, eurek ustiatu eta zaindu behar zituztela. Baina enpresek badute halako pertzepziorik? Kutsatzen duten ingurua eurena sentitzen dute? Ez. Enpresen kapitala enpresariena den bezala, kapital publikoa ere berdin. Ingurumeneko kapital publikoa enpresariena ere bada. Hortaz jabetu behar dute.\nSistema kapitalistan lor daiteke garapen ekonomikoa ingurumena errespetatuz?\nLortzen ez badugu, hau pikutara doa. Orain arte ikusitakoagatik, ordea, zaila da, jendeak uste baitu beste norbaitek konponduko duela arazoa. Baina ez, ingurumena denona da. Ulertu behar dugu natura ez dela agorrezina, eta hori ulertarazi behar zaie enpresariei. Ingurumena, akaso, aktibo ekonomiko bezala ulertu beharko genuke. Finantzaren mundu teorikoak asko lagundu dezakeela.\nHori teoria ekonomikoa da, zure esparrua. Teoria hori aplikatzeko aukera izan zenuen 1991. urtean Eusko Jaurlaritzako Ekonomia sailburu izan zinenean. Denbora gutxi izan zenuen, ordea.\nZortzi hilabete iraun zuen gobernu hark; zein tresna nituen jakitera ere ez nintzen heldu. EA eta EErekin osatutako gobernua zen, eta niri [Carlos] Garaikoetxeak deitu zidan parte hartzeko, EAkoa ez nintzen arren. Behin gobernua abian zegoela, ordea, EAko udal batzuetan independentziaren aldeko mozioak bozkatzen hasi ziren [HBk ere babestu zituen horiek], eta Ardanzak gobernua desegin zuen.\nPolitikak desilusionatu egin zintuela esan izan duzu. Hala da?\nBai, ergelkeria bat iruditzen zitzaidan herriren batean independentzia bozkatzeagatik gobernua apurtzea. Nik uste eutsi egin behar zela. Hala ere, esaten zenuen guztia neurtua izan behar zen, eta hori unibertsitatean ez da horrela. Hori zaila egin zitzaidan.\nBeste pauso bat eman zenuen 2000. urtean, EHUko errektore aurkezteko, Manu Monteroren hautagaitzari aurre eginez. Nola gogoratzen duzu hura?\nBeti pentsatu nuen emakume batek egon behar zuela errektore bezala. Emakume talde bat etorri zitzaidan aurkezteko eskatuz, eta animatu egin nintzen. Talde polit bat egin genuen, eta saiatu ginen. Baina inozoak izan ginen.\nUnibertsitatean ez baduzu hiru edo lau katedradun kontuan hartzen, ez badiezu baimena eskatzen, ez daukazu zer egin. Ez da hain demokratikoa. Horrek ere desilusioa eragin zidan.\nEzin izan zenuen kristalezko sabai hori apurtu...\nEz, eta pena ematen dit horrek.\nEsan izan duzu bizi zinen artean ez zenuela errektore emakumezkorik ezagutuko...\nHori esan nuen? Ni gustura nago bera [Nekane Balluerka] dagoelako. Unibertsitatean gauden emakume guztiekin, orain arte errektore denak gizonezkoak izateak ere ez zeukan zentzurik. Nahikoa da. Guri ez ziguten horra iristen utzi euren baimenik gabe, eta horrek mina eragin zidan, unibertsitateko gizon handien aurrean ez genuelako begirunerik erakutsi.\nGaur egun nola ikusten duzu unibertsitatea?\nDuela 30 urte epaituko banu, positiboago izango nintzen; egun, ezkorragoa naiz. Orain gaizki ikusten dut, pobre. Baina justua izan nahi dut, eta irakasle paregabeak daudela esango nuke. Hobetzeko gauzak dituen arren.


Alardea eta beldurra - GARA\nGarbi�e Etxaburu Iginitz Hondarribia\nBerriz ere: emakumez, gizonez, neskez, eta mutilez osatuta dagoen Jaizkibel Konpainia, Ertzaintzak erasota izan da, zergatik? Alarde matxistaren aldeko ume moko batzuek Jaizkibel Konpainiari bidea itxi, eta hala ere, gu babestu beharrean jipoitu egin gintuzten.\nTartean umeak zeudela esaten zietenentzat denetatik egon zen; hanketan porrazoak, sabelean ukabilkadak, bere ume kaldererua negarrez besoetan zuen aitari lepotik itxeki zion ertzain batek. Horretara etortzen dira?\nEz daitezela etorri, geure burua defendatzen ondo baitakigu, eta noiz arte jarraitu behar dugu hau agoantatzen?\nNoiz arte, legea hautsiz, aurpegiak gorde eta insultatzen utzi behar diegu matxista horiei? Horiek ez al dute legea bete behar? Noiz arte ibili behar dute emakume matxista axolagabe horiek gazteei burua jaten? Noiz arte utziko du EAJko alkate «demokrata» honek Hondarribiaren izena zikintzen eta barregarri uzten?\nIloba kalderero zuen amona bezala jasan nuen larritasun berbera opa dizuet gauzak horrela jarrai dezaten ahalegina egiten ari zareten guztiei, eta nik jasandako izu eta ikara berbera opa dut zuen gazte eta kalderero txikientzat ere.\nBeraiek ez dutela errurik? Geureek ere ez, baina, ederki sufritu zuten.


1922an Aldatze kalean jaioa - Ahotsak.eus\n1922an Aldatze kalean jaioa 1922an jaio zen Eibarko Aldatzeko mojen alboko etxean. Abizenen inguruan hitz egiten du. Bi urterekin Jardineta auzora joan zen bizitzera; bertako ingurua deskribatzen du.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan EIB-022-001 kodeko bideoa nahi duzula aipatzea: ahotsak@ahotsak.eus\n1922an jaio zen Eibarko Aldatzeko mojen alboko etxean. Abizenen inguruan hitz egiten du. Bi urterekin Jardineta auzora joan zen bizitzera; bertako ingurua deskribatzen du.\nGaia(k): Herria, azpiegitura » Herri-antolaketa » Auzoak , Familia eta harremanak » Lagunartea eta familia » Etxeko giroa\n-Izena eta apellidua esango dostazu?\n-Benigna Sarasketa Maiztegi.\n-Eta noiz jaixotakua?\n-Veintinueve de junio del veintidos.\n-San Pedro egunian.\n-Bai. Jaixa kendu eben eta oiñ ahaztuta ibiltzen gara.\n-Sarasketa apellidua be Eibarkua.\n-Bai. Eta Maiztegi plazentziatarra, nere aitxitxa Plazentziakua zan-ta.\n-Eta Unzetatarrak be hanguak, ezta?\n-Ez dakitt Unzetatarrak nunguak zian, nik hamentxe ezaututa.\n-Eta nun jaixo ziñan zu?\n-Ni Jardiñetan. Ez, Jardiñetan ez nintzan jaixo, Aldatzian euan etxe zahar bat. Gero gerra denporan erdixa jausi zan ta erdixakin bakarrik geldittu zan. Baiña goixan, goixan. Merzedarixak ez, Aldatzeko monjak daozen zerian han behian; zu ez zara akordatzen baiña han euan itxurrixa ta alberkia, alberkia, ta hantxe euan etxia, da gero gerran erdixa jausi zan eta erdixakin bakarrik egon zan. Baiña urte bikin joan nintzan Jardiñetara eta Jardiñetan bizi naiz.\n-Han bizi zara oindio?\n-Orduan ondo ezautuko dozu inguru guzti hori.\n-Bai, ez dot ba ezautuko?\n-Zelakua zan? Jaixo ziñanian eta gerra aurrian Jardiñak zelakuak zian?\n-Ene ba. Pentsaizu, egongo zian, orduan numeruak diferentiak zian. “El uno” zan Bolunburuko etxiak “el uno”. Gero zian bat, bi, hiru, lau etxe. Lau etxe bakarrik. Eta gerra ostian in zian beste danak.\n-Ta etxiak ziran, han errebueltan daren etxiak zian?\n-Bai. (...). Eskuman dauan etxia erre ein zan. Ha zan zaharra, lelengua, lelengua, baiña erre in zan da gero barrixa ei(n) eben. Ta handik segiduan beste pegoria, bestia ta bestia. Ta ezkerrian beste bat. Eta ez euan besterik. Gero txaleta. Alemanak eken txaleta, oiñ Arrietanekuak daken lekuan, alemanak. Eta bestekaldian dao beste txalet bat; bueno, txaleta bibienda askokin, baiña hantxe dao zerian, eta besteik ez zan Jardiñetan, bestiak ortuak.\n-Eta Merzedarixak-eta daren tokixan-eta?\n-Monjak. Harek monjak zian harek.\n-Baiña ha bazeuan?\n-Ez, etxiak ez-ez-ez-ez. Ortuak, monjen ortuak. San Agustin, han euan monjen konbentua eta elixia ta monjek eken Musategittik tunel zer batekin, tunela ez, zubitxo batekin, eta beste alde guzti-guztia, oin Merzedarixak daozen lekuan dan-dana zan monjen ortua.\n-Hara goraiño heltzen zan orduan?\n-Bai, bai, haraiño.\n-Haraiñok, haraiñok, goraiñok, goraiñok. Monjen ortuak zian haraiñotxek, Aldatzeraiñok.\nErrespetua bai, diziplina gogorra ez\nJanari dendak Eibarren\nAizarna auzoko Irure baserrian


Begoñako lurmuturreko galeriak - Wikipedia, entziklopedia askea.\nBegoñako lurmuturreko galeriak\neraikitako euskal ondare nabaria Getxon\nBegoñako lurmuturreko galeriak kokatuta dauden lekuan egon zen garai batean Begoñako Gotorlekua; gotorleku hau XVII. mendetik XIX. mendera defentsako lanetan aritu zen. Orubearen eustorma bezala eta gaur egun desagertuta dagoen eta Etxebarrieta sendienarena zen Etxebarri jauregiko lorategian aisialdirako leku bezala eraiki ziren. Galeria handi hau Itsasoan Galdutakoen Etxearen parean dago eraikita, eta Atxekolandeta kaletik iristen da bertara.\n43° 20′ 24″ N, 3° 00′ 47″ W / 43.340099°N,3.013099°W / 43.340099; -3.013099Koordenatuak: 43° 20′ 24″ N, 3° 00′ 47″ W / 43.340099°N,3.013099°W / 43.340099; -3.013099\nHoracio Etxebarrietak eskatu zion Ricardo Bastida arkitektoari galerien proiektua 1919. urtean. Aldakera batzuk gero 1921 urtean galeria zabaldu zuten. Punta Begoñako galeria bere aisiraldirako bakarrik eraiki zuen Horaciok.\nGela nagusiak tximinia bategaz eta besaulkiaz apainduta zegoen. Galerien material oso garestiak eta bereziak dira, zafiro urdían, Carrarako malmola, Caceresko granitoa,… Hodartzako horma egurrez egindakoak dira.\nGaleria urte askotan zehar bere sortera egon dira, gaur egun galleria berreskuratzeko proiektu bat dago eta bisitak egin daitezke.\nOin irregularra du, bihurria, izan ere, bere profila kokatzen den muinora egokitzen du. Harri-hormazko eta ezpondan egindako zokalo altu baten gainean dago eta altuera desberdineko hiru atal ditu; atal horiek silerian, harri-horman eta hormigoian landu dira.Lehenengoa, Arriluzeko kaitik hurbilen dagoena, altuera bakarrekoa da. Galeria dinteldu bat osatzen du, baranda abalaustratua duten zutabeen gainean oinarrituta. Bigarren atala, luzeena eta bihurriena, altuagoa da, izan ere bi solairu gainjarrita ditu. Galeria baten lekuan, zona honetan begiratoki beiratu handi bat zegoen, behealdean bao angeluzuzenak zituena -gaur egun itxita dago-, eta goialdean zutabeen gainean jarritako arku eskartzanoen arkuteria bat zegoen, altxaera txikiagokoa. Terraza eta begiratoki abalaustratuak estalita daude. Amaierako atala lehenengo atalaren antzekoa da, baina oraingoan sakontasun handiagoa dago, eta horri esker, aisialdira zona bat egokitu zen. Barrualdean hormetan zokalo eder alikatatu bat dute. Horien alboan, etxeko lorategi zaharrerako hainbat sarrera egin ziren. Berriki etxeko orubean etxebizitza-multzo bat eraiki da. Hala ere, arkitekturari, eszenografiari eta giroari dagokienez eraikin honen balioa ukaezina da.\nMultimedia: Galerías de Punta Begoña\nAzken aldaketa 1 iraila 2020(e)an, 15:38(e)tan\nOrriaren azken aldaketa: 1 iraila 2020, 15:38.


2019ko ekainaren 18a, asteartea | Ordua Euskal Herrian 19:13:20\nNeskalagunari honela esan nion: “Feministen ahotan burkini hitza entzuteak asko amorratzen nau. Alegia, hori janzten duten emakumeek ez dute burka erabiltzen, hiyaba baizik. Seguru asko termino hori iraingarria suertatuko zaie. Jakin beharko genuke nola deitzen dioten eurek”. Irribarrez erantzun zidan: “Bainujantzia deitzen diote”.\nBurkiniaren polemika maltzur eta zentzugabearekin gutxienez hauxe ikasi dut: gure etnozentrismoa alboratzeko erne mantendu behar dugula.\nEskerrak, feministok argi daukagu Frantziako alkateen ekimenak emakume musulmanen kriminalizazioa dakarrela; helburua terrorismo islamikoaren mehatxuaren harira bozak irabaztea eta kontrol poliziala areagotzea dela. Baina askok diote isunen kontra egon arren, emakume musulmanen janzteko eskubidearen irakurketa kritikoa egin behar dugula, beloak inposaketa patriarkal argia eta kezkagarria omen direlako.\nRosa Cobo galiziar zientzialari politikoak, Facebooken honako argudioa bota zuen: “Guretzat [emakume europar laikoentzat, alegia] ona dena ez al da ona besteentzat ere?”. Esaldi horrek unibertsalismoaren izaera etnozentrikoa agerian uzten du: gurean askapen ikurra dena (esaterako, nudismoa), edozein testuingurutan aplikatu beharra dago. Guk dakigu zer den besteentzat ona.\nAmeriketako Estatu Batuetako telesailetan presidenteak maiz I’m the leader of the free world (mundu librearen buruzagia naiz) dio. Rosa Cobo irakurtzean esaldi hori gogoratu nuen. Alegia, feminista europar txuri asko munduko emakumeen abangoardia sentitzen dira eta zapalduagoak omen dauden emakumeak askatzeko eginkizun morala daukatela uste dute. Azken egunotan Twitterren norbaiti irakurri nion emakume musulmanek Europako sufragisten bidea jarraitu behar dutela. Gure aitzindariek izan behar dute besteen bide-erakusleak.\nJoera harroputz horren aurrean, feminismo deskolonizatzaileari arreta jartzearen beharra ikusten dut. Feminista islamikoak, indigenak, beltzak edota ijitoak ozen esaten ari zaizkigu: “Gure zapalkuntzei buruz eztabaidatu ordez, gure borroka aintzat har ezazue, zuen paternalismoak ere zapaltzen gaitu eta”.\nAzken hilabetean, hamaika hanka sartze, aurreiritzi eta jarrera etnozentriko topatu ditut burkiniaren eztabaidetan (neureak barne). Hots, burka, niqab eta hiyab zapien artean ez desberdintzea; arabiar eta musulman kontzeptuak nahastea; Europako hondartzetan estalduta bainatzen diren emakumeak atzerritarrak edo etorkinak direla esatea.\nFeministok gizonei eskatzen diegu euren eguneroko jarrera matxistak identifikatu ditzaten eta berdintasunaren borrokan parte hartu nahi badute, bigarren lerroan jarri eta ikas dezatela. Kasu honetan guk hori bera egin beharko genuke: “besteen” zapalkuntzak epaitzeko ahalmena daukagunaren ideia alboratu eta emakume anitzen esperientziak, aldarriak, erreferenteak eta estrategiak aditu. Litekeena da orduan gure beloren bat ere erortzea.


Estoldetatik espaloietara - Nafarroako Hitza Estoldetatik espaloietara – Nafarroako Hitza\n2015, maiatzak 29 Albisteak, Astekoa, Kultura, nafarroa, Politika 755\nKatrina urakanak New Orleans hiria (Louisiana, AEB) suntsitu eta ehunka hildako eragin zituen 2005eko udan. Kalteak konpontzeko eta hiria berreraikitzeko sortutako mugimendu hiritarrari N.O.L.A After Katrina (New Orleans-Louisiana, Katrina ondoren) izena eman zitzaion. Eta hiri horretan egiten den gauza orotan bezala, musikak ere garrantzi handia izan zuen orduko prozesuan.\nParalelismoa Iruñera ekarrita, “Barcina erauntsiaz” mintzo da Jon Zelestino musikari eta Broken Brothers Brass Band taldeko kidea. Haren eta inguruko beste hainbat musikariren ekimenez, NOLA? Iruñea after Barcina jaialdia egingo da asteburuan Iruñerriko hainbat tokitan. Hiru egunez, kalea hartuko du musika beltzak, Barcinaren aroaren amaiera ospatzeko. Zelestinok aipatu du ideiaren abiapuntua: “Lagun artean, aspalditik erabiltzen genuen Yolanda Barcinaren erauntsiaren ideia, Iruñeko alkatetzan zegoenetik guretzat erreferentziazkoak ziren hainbat gauza eta mugimendu suntsituak izan direlako, hala nola Euskal Jai gaztetxea, txosnen mugimendua eta Gazteluko plaza”. Iruñeko alkate izan ostean, “suntsiketa” horien arduradun izandakoak, Yolanda Barcinak, Nafarroako presidente kargua hartu zuen 2011n, eta orain utzi berri du. Eta haren agintearen bukaera ospatzeko ere New Orleansko eredua hartu dute jaialdiaren antolatzaileek. “Han oso errotua dago bizitzaren ospakizuna, eta hiletak, adibidez, jai handia izaten dira”. Hala, Iruñean ere, “ospakizuna” egingo dute asteburuan.\nZelestinok dioenez, “protesta egiteko modu eraginkorra” izango da jaialdia bera, “pozez eta ospatuz” egina. “Zer ez dugun nahi eta gauzak nola egin nahi ditugun pentsatzeko ere balio izango du”, haren hitzetan. Eta hor kokatzen da jaialdiaren izenaren hitz-jokoa. NOLA? horrek New Orleans-Louisiana siglei egiten baite erreferentzia, baina baita euskarazko hitzari ere: “Aldaketa dator, bai, baina nola egingo dugu?”.\nEzkutuko musika, kalera\nBadago bestelako lotura bat ere New Orleans eta Iruñearen artean, Zelestinok dioenez: “Azken urteetan Iruñeko estoldapeetan musika beltzaren inguruko mugimendua sortu da, bai Sustraian Recordsen inguruan, eta baita Katakrak, Jazar, Barañaingo Nabea eta halako tokietan ere. Txantxetan esaten genuen horiek guztiak estoldetan zeudela, eta uholde bat gertatzen denean estoldetan dagoena kalera ateratzen dela, eta espaloietan geratu. Bada garaia hori bistaratzeko”. Musikariak gaineratu duenez, berriro kalera atera nahi dituzte “erauntsiak iraun duen bitartean lur azpian, ezkutuan izan diren gauzak”.\nAsteburuko jaialdiak, beraz, musika talde horiek guztiak plazara ateratzeko eta elkarren arteko loturak sendotzeko aukera ere eskainiko du. “Topaketa kolektiboa” izango da, antolatzaileen hitzetan. “Aitzakia bat”, Zelestinok dioenez, “jendea elkartu eta martxan jartzeko”. Horregatik, bereziki iganderako antolatutako jarduerei ematen diete garrantzia: New Orleansen estilora, desfilea izanen da Alde Zaharreko kaleetan, Iruñea Nola Brass Bandek lagunduta, eta, ostean, piknika Argako ibaiertzean. “Elkarrekin harremanetan jartzeko” aukera izanen da horrela.\nBada, azkenik, New Orleansko esperientziatik Iruñera ekarri nahi duten beste elementu bat. Zelestinok dioenez, Katrina urakanaren aurretik batez ere, “New Orleansko kultura turismoa erakartzeko balio ekonomiko bezala” erabili zuten, “eszena oso komertziala sortuz”. Katrina-ren ostean, ordea, “jendea musika auzotik eta auzoarentzat sortzen hasi zen berriro”. Eta, hain zuzen ere, espiritu hori nahi dute Iruñera ekarri, “jendeak bere musika egin dezan, auzoari begira”. Hausnarketa baten ondorio da nahi hori: “Ikusten genuen 80ko hamarkadatik hona rockak ez diola herriari musikarik edo ereserkirik eman, sakonki identifikatzeko musikarik ez diola eman, beste garai batzuetan gertatu den bezala”. Egoerari konponbidea emateko saioa ere bada, beraz, jaialdia bera. “Azken 30 urteetan rockak ez duena lortu nola lortu pentsatzea da asmoa. Eta gure proposamena da hori guztia musika beltzetik, rapetik eta dantzarako musikatik egitea”.\nZeregin horretan ez dira bakarrik izango musikariak. Are gehiago, parez pare ireki dituzte jaialdirako ateak. “Topaketa parte hartzailea” nahi dute egin, eta, horretarako, konpartsak sortzeko gonbita egin diete antolatzaileek herritarrei. Beste behin ere, New Orleanskoa izango da eredua: desfileetan jotzen ari diren taldeei laguntzeko konpartsak izango dira, mozorroekin, dantzan. Eta publikoak ere izango du dantzatzeko eta parte hartzeko aukera.\n« Kate berriak, aro berrirako\nAstelehenean hasiko da Santiago Cerveraren aurkako epaiketa »


CannabiLAB | A CBD Anti-Aging Cream | Prezioa, Iritziak\nUromexil Iritzia - Prostatako Osasun Osagarri Eraginkorra, Osagai Naturalak soilik erabiliz gizonezkoen errendimendua areagotzen duena\nRevitaNaturalis zahartzearen aurkako krema da, sarean milaka iruzkin positibo eta prezio merkean zoragarria izan dena\nFlexaFit Review - Malgutasuna lortzeko kolagenoarekin osatutako dieta osagarri aurreratua, Indarra, Erosotasuna eta Osasun Laguntza Osoa\nMenMax berrikuspenek diotenez, kapsula hauek ohiko sexu bizitza berreskuratzen dute eta plazer gehiago eta muntaketa indartsuagoa eskaintzen dute\nBangSize zakila handitzeko eta sexu errendimendurako krema berritzailea da\nXehetasun honetan CannabiLAB berrikuspena, produktu honen funtzionamendua azaldu dugu, zer eskaintzen duten eskaintzen dituzten abantailekin batera, erabiltzeko jarraibideak, erabiltzaileen testigantzen eta iruzkinen laburpena, etab. CanniLAB-i buruz gehiago jakin nahi duen edonork informazio baliotsua aurkituko du berrikuspen zintzo eta zintzo honetatik. Has gaitezen.\nZer da CBD olioa eta nola laguntzen dio larruazalari?\nCannabiLAB ikuspegi orokorra – Zer da CannibiLAB eta nola funtzionatzen duen?\nCannabi LAB konposizioa - Beste osagai garrantzitsu batzuen begirada\nErabilera argibideak - Nola eskatu\nCannabiLAB iritziak eta iruzkinak – Cream-ek emakumeak zahartzearen seinaleak kentzen eta gazteak berreskuratzen lagundu al du??\nCannabiLAB prezioa - Nola eta non erosi CannabiLAB merkean eta ziurtatu bidalketa azkarra?\nZahartzearen seinale nabarmenak kezkagarriak izan daitezke emakume askorentzat. Botox eta kirurgia estetikoak gero eta ezagunagoak diren garaian, telebista, aldizkariek eta sare sozialek gazteriaren alde egiten dute. Hau da arrazoia, emakumezkoen biztanleriaren gehiengo zabala beti dago gazteria berreskuratzen lagun dezaketen produktu eraginkorren bila. Baina arazoa da botoxa eta edertasun kirurgikoa tratamendua ez direla benetan aukera askorentzat emakumeek dituzten kostu eta arrisku handiak direla eta..\nBa al dago irtenbide merkea eta, aldi berean, segurua, zahartze prozesua alderantzikatu nahi duten emakumeentzat?\nNoski badago eta CannabiLAB deitzen zaio. Laura Valentini izeneko kosmetologoak formulatua, CannabiLAB zahartzearen seinaleei aurre egiteko produktu zoragarria da, hala nola zimurrak, lerro finak, pigmentazioak eta orban ilunak. Erabili duten emakumeen iritziak orokorrean positiboak dira eta CannabiLAB emaitza desiragarriak lortzeko erabil daitekeela adierazten dute.\nKannabidiol izenarekin ere ezagutzen da, CBD kalamu landareen osagai nagusietako bat da. Konposatu kimiko honek gutxi gorabehera osatzen du 40% landareetatik eratorritako laburpenen artean. Ez da intoxikatzailea eta hainbat onura ditu larruazalerako, gorputzaren eta osasunaren osasuna.\nCBD larruazala zaintzeko erabiltzen denean, askotan olio mota batekin nahasten da, hala nola, kokoarekin edo oliba olioarekin eta horrek eraginkortasuna hobetzen laguntzen du. Horregatik, askotan CBD olioa ere deitzen zaio. CBDk ez du gogoa aldatzeko propietaterik eta, gainera, ez zaitu altua egiten. Landarearen edozein ataletatik atera daiteke, loreetatik batez ere, zurtoinak, zurtoinak eta hostoak. Ez da larruazala zaintzeko eraginkorra soilik, baina oso segurua da erabiltzea ere.\nBaina, CBD olioak zer propietate ditu larruazalean hain eraginkorrak direnak? CBD olioak nolako onura dakar larruazalari eta zahartzearen aurkako propietateak ere baditu? Ikerketen bidez ezarri da CBD olioak hanturaren aurkako eragina duela larruazalean. Azala lasaitzen eta hanturak eta aknea gertatu ondoren hantura murrizten lagun dezakeela esan nahi du. CBD duten larruazaleko produktuak larruazalean aplikatzen direnean, azala lasaitzen du, etorkizuneko hausturak ekiditen ditu eta larruazala itxura eta itxura hobea ematen du.\nIkerketek erakutsi dute CBDk sebo olioaren ekoizpena gutxitzeko gaitasuna duela. CBDak larruazalak modu naturalean sortzen dituen olioak orekatzen ditu, azala distiratsuagoa eta distiratsuagoa bihurtuz.\nCBDk jatorri naturala du eta, beraz, ez da harritzekoa antioxidatzaile ugari duela ere ikustea. Konposatu natural honek erradikal askeek eragindako kalteari aurre egiten dio eta lerro finak dituzten zahartze zantzuak gutxitzen ditu, zimurrak, tristezia, pigmentazioa, orban ilunak, etab.\nGainera, agerian geratu da CBD olioa aukera bikaina dela larruazal sentikorra duten emakumeentzat. bere lasaigarriekin, propietate lasaigarriak eta normalizatzaileak, larruazalaren sentsibilitatearekin zerikusia duten gaiei aurre egiten laguntzen du. CBD olioak larruazalaren osasuna mantentzen laguntzen du eguneroko ingurumen estresatzaileei aurre eginez.\nCannabiLAB CBD krema bakarra eta berritzailea da, larruazaleko geruza sakonenetan barneratzen duena zahartzeari erlojua berriro emateko. Bere nahasketa bereziarekin eta arretaz hautatutako osagai naturalekin, larruazalean ekintza hidratatzailea du, aurpegiari itxura gazte eta freskoa emanez. Kremaren osagaiek larruazala erlaxatzen laguntzen dute zahartzearen seinale desberdinen aurka borrokatzen duten bitartean.\nKremetan erabiltzen den osagai nagusia den CBD olioa guztiz segurua eta eraginkorra da larruazalean. Propietate bikainak ditu, larruazala hidratatuta mantentzeko aukera ematen duena, malgua eta leuna. Gainera, zelulak kalteetatik babesten ditu, gehiegizko ur galera ekiditen du, larruazaleko defentsa immunologikoak areagotzen ditu eta kolagenoaren ekoizpena estimulatzen du. CBD olioak beste osagai natural aktibo batzuekin eraginkortasunez funtzionatzen du zimurrak murrizten eta larruazalaren tonua hobetzen.\nEmakumeengan, zahartze naturala urtetik aurrera hasten da 25. Hau da elikadura desorekatua denean, eguzkiaren argia eta larruazala zaintzeko produktu okerrak larruazala kaltetzen hasten dira. Larruazalak elastikotasuna eta babes funtzioak galtzen ditu denborarekin, baina CannibiLAB erabiltzen duzunean, zure larruazala zahartze prozesua zelula mailan ezabatzea ahalbidetzen duzu. CannabiLAB-rekin, zure larruazala kanpoko faktoreetatik eta zahartzearen zantzuak ikusgai bihurtzen dituzten gainerako elementuetatik babesten da. Gainera, CannabiLAB, larruazala birsortzea sustatzen du, elastina eta kolagenoaren produkzioa maximizatzea, complexión hobetzen du eta larruazalaren osasuna berreskuratzen du. Orokorrean, larruazaleko arazo estetiko guztiak konpontzen ditu, zure larruazala gaztea dirudi, distiratsua eta ederra.\nCBD olioaz gain, CannabiLAB-k baino gehiago ditu 20 osagai onuragarriak eta aktiboak. Ikus ditzagun nagusietako batzuk.\nBarraskiloaren lohi iragazkia - uraren edukia mantentzen laguntzen du, azala hidratatuta mantenduz. Kolagenoaren eta elastinaren sintesia ere sustatzen du.\nA bitaminak, E eta C - larruazaleko hesi funtzioak indartzen ditu eta zahartze zantzuak gutxitzen ditu, hala nola zimurrak eta lerro finak.\nArgan olioa - larruazaleko zelulak zahartzetik babesten ditu eta horien birsorkuntza sustatzen du.\nKarite Gurina - larruazalaren elastikotasuna berreskuratzen du eta zimurren sakonera murrizten du.\nAlmendra olioa - Ingurumen estresatzaileen aurkako babesa eskaintzen du, hala nola hotza eta UV erradiazioak.\nGarbitu aurpegia aurpegiko garbiketa leunarekin edo aparra duen gelarekin eta lehortu eskuoihal leun batekin\nAplikatu krema kopuru txiki bat aurpegian eta masajea mugimendu zirkularra erabiliz\nAplikatu krema egunean bi aldiz; ahal izanez gero, goizean behin eta gauean behin\nCannabiLAB abian jarri zenetik, emakume askok erosi eta erabili dute larruazalaren osasuna hobetzeko. Linean partekatu dituzten iruzkin eta iritziek argi erakusten dute pozik daudela CannabiLABek nola funtzionatzen duen eta eskaintzen dituen abantailekin. Emakume askok diote CannabiLAB egunero erabiltzeak itxura eraldatu duela. Esaten dutenez, gaur egun adina baino urte gazteagoak dirudite eta horrek ondo sentitzen eta konfiantza handiagoa ematen die. Erabiltzaile gehienak pozik daude kremak aurpegian duen eraginarekin. Krema larruazalean xurgatzeko modua maite dute, larruazala koipetsua edo koipetsua izan gabe. Era, emakumeak CannabiLABek larruazalaren ehundura hobetzeko gaitasuna duela uste dute, tonua eta complexion. Laburbilduz, hona hemen emakumeei gehien gustatzen zaizkien CannabiLAB-ren ezaugarri nagusiak.\nKalitate handiko osagaiak\nEfektu hidratatzaile sakona\nZahartze zantzuak murrizten ditu lerro finak barne, zimurrak, adineko lekuak, etab.\nAzala leuna mantentzen du, malgua eta hidratatua\nAzal gazteagoa sustatzen du\nAzala sendotzen du eta larruazalaren tonua eta complexion orokorra hobetzen ditu\nLinean erosteko eskuragarri\nCannabiLAB bere fabrikazio enpresatik zuzenean eros daiteke bere webgune ofizialaren bidez. Eskaera bat egiteko, webgunea bisitatu eta zure datuak emandako inprimakian sartu besterik ez duzu egin behar.\nDeskontu osagarriak lortzeko, erosketak egiteko unerik onena promozio aldian izaten da. Hori dela, Jarrai ezazu orrialdea maiz egiaztatzen azken promozioen eta eskaintzen berri izateko 50% itzali, Buy2 Get1 Free, etab.\nGogoratu, CannabiLAB jatorrizkoa soilik webgune ofizialetik eros dezakezu. Hori dela, saihestu beste leku batzuetatik erostea eta larruazalaren osasuna arriskuan jartzea zahartzearen aurkako produktu faltsuekin.\nBeheko lerroa: CannabiLAB zahartzearen aurkako CBD krema iraultzailea da, gaztetako larruazala lortzen lagun zaitzakeena. Krema CBD olioarekin eta zahartzearen seinaleei aurre egiten dien eta larruazal osasuntsua sustatzen duten beste osagai natural ugari aberastu da. CannabiLABek zulagailu hidratatzailea biltzen du efektu lasaigarri eta lasaigarria eskaintzen duen bitartean. Larruazala apurketetatik babesten du, lehortasuna, hantura, hantura, zimurrak, lerro finak eta adineko orbanak. Iraganeko erabiltzaileen iritzi eta iritzi positiboek bere fabrikatzaileek egindako erreklamazioak balioztatzen dituzte eta CannabiLABek benetan zahartzearen aurkako propietate nabarmenak dituela aurpegia kentzen diete.. CannabiLAB izen fidagarria da, prezio merkean eta entrega azkarrarekin, ziur aski, lor dezakezu zahartzearen aurkako kremarik onenetarikoa.\nArgitaratua Otsaila 12, 2021 Egilea Topshop\naurreko Aurreko mezua: GingeBlack Review - Energia Naturalaren Booster eta Gosea kentzeko jengibre beltza ateratzen duten pisu galera eraginkorra eta iraunkorra lortzeko.\nhurrengo Hurrengo mezua: BlueStone Review - prostatitisa kentzen duen eta gizonezkoen guztizko hobekuntza sustatzen duen gizonentzako №1 konplexua 2021


Santuz santu, jairik jai : Goierriko Hitza\nSantuz santu, jairik jai\nAspaldi hasita dago uda, abuztuak, alabaina, opor usaina dauka askorentzat . Festek, ordea, ez dute oporrik egingo . Goierriko herri txikiek eta auzoek jaien lekukoa hartuko diete herri handiei\nAbuztu atarian, eta hastear dagoen hilabetea pertsona guztientzat oporraldiaren sinonimoa ez bada ere, hala da askorentzat. Goierrin festak etengo ez badira ere, beste ukitu bat hartuko dute eta, herri handiak lozorroan geratzen diren bitartean, jai giroa auzoetan eta herri txikietan barreiatuko da. Gaur bertan hasiko dira Legazpiko San Inazio auzoko jaiak. Nekez, baina egitarau oparo eta guzti, oraindik ere bizi-bizirik eusten diete auzotarrek festei. Eta, hala, San Inaziotik hasi eta San Agustineraino, santuen eskutik saltoka joango dira festak Goierrin. Legazpiko San Inazio auzoko jaiek gaur egingo dute eztanda, eta auzoko elkartea kanbio-etxe bihurtuko dute, bertan euroak aldatu eta inaxioak zirkulazioan jarriko dituzte eta. Andoni Zabaleta jaietako antolaketa taldeko kideak azaldu du, «txosnatan lanean aritzen direnak ez dira zerbitzari profesionalak eta, besteak beste, haien lana arintze arren hasi ginen inaxioak erabiltzen». Euro bat bi inaxiotan aldatzen dute. Aurreko urteekin alderatuta, egitarauan ez dago aldaketa askorik. Zalantzan dago Eufemiano Iturri txirrindulari proba egingo duten edo ez, artean jende gutxik eman duelako izena. Probak Eufemiano Fuentes kirol medikuaren izena hartu zuen abizenaren euskarazko ordaina erabilita, eta medikuak berak haren berri izan eta bideo bat bidali zien, «itzela izan zen dopinaren kontura izandako arazoak arazo, bideoa bidali izana». Umorea da San Inazioko jaietako gozagarri ezinbestekoa. Urbian ere ospatuko dute San Inazio eguna. Pistaren egoera txarra dela-eta, jeepetan eta arretaz igotzea ohartarazi dute. San Lorentzoko izarrak San Lorentzoko ozar-izarrekin iritsiko dira Gabiriako festak, eta San Rokeri eskua emanda, abuztuaren 17ra arte luzatuko dira, tartean Andre Mariari lekua eginda. Egitarauak hainbat aldaketa eta izar dakartza. Aurten bertan sortutako Agirin emakume taldeak egingo du pregoia eta eraso sexisten kontrako protokoloaren berri emango du. Gabirian kuttunak dira dantza zein bertsoak eta jaien egitaraua horren isla da. Goruntz dantza taldeak saio bakarra egingo du aurten, taldeko haurrena eta helduena bateratuz. Iñigo Igartzabal zinegotziak «Gabiria oso bertsozalea» dela dio, eta aurten Osinalde Saria irabazi duen Txaber Altube abadiñarraz gain, Aratz Igartzabal gabiriarrak ere kantatuko du. Saioa lehenengoz egingo dute arratsaldez eta plazan. Nabarmentzekoa ere, aurtengo kontzertu izarra: Glaukoma.\nSan Bartolomeak Itsason\nSan Bartolome jaiak Itsason // M. Igartua.\nItsasoko jai nagusiak ere abuztuan izango dira, San Bartolome egunaren bueltan, 23tik 26ra. Ohiko bazkari eta lehiaketez gain, aurten hainbat ikuskizun izango dituzte. Potxin eta Patxinek umeentzako ikuskizuna egingo dute; ostiralean, Sukarra 37 taldearen kontzertua izango da; eta larunbatean, Maddalen Arzallus eta Juanjo Allurren emanaldia izango da. Igandean berriz, Handia filma ikusiko dute, itsasoarren bertan izan zuten parte-hartzea gogoratzeko. Andre Maria eguna hainbat herritan ospatuko dute eta bereziki ospatu ere Zerainen abuztuaren 13an hasi, eta 17an herria txukunduko duten arte. Abuztuko bigarren astean izango dute zegamarrek jaien egitarauaren berri. Brinkolako San Agustin jaiekin amaituko da opor festen ibilbidea Goierrin. Zegaman abuztuaren 22tik 26ra bitartean ospatuko dituzte San Bartolome jaiak. Udalak ez du oraindik egitaraua zabaldu.


Trinitate jaiak ospatuko dituzte asteburuan Elgoibarren Urtero legez, danborradak eta feriak izango dira protagonista nagusiak. Larunbateko egitarauari hasiera emateko bataioa izango da kiroldegian. Halaber, Trinitateetako XIII. feria bereziari hasiera emango zaio. Igandean berriz, Udal Musika Bandaren diana, 18 urtetik gorakoendako III. margo lehiaketa eta ehiza-txakurren erakustaldia. https://www.debabarrenaturismo.com/eu/albisteak/trinitate-jaiak-asteburuan-elgoibarren https://www.debabarrenaturismo.com/eu/albisteak/trinitate-jaiak-asteburuan-elgoibarren/@@download/image/IMG_7668.jpg


Periinplantitisa. Eragiten duten faktoreak - JM Arizala\nPeriinplantitisa. Eragiten duten faktoreak\nPeriinplantitisa inplantearen inguruko infekzioari esaten zaio. Hortzoian eta hezurrean du eragina. Hezurra pixkana galtzen da eta, noizean behin, inplantea galtzeko aukera ere badago.\nGaur egun, inplantea ondo jarri ez dela uste da hezurrak altuera murriztu eta inplantearen luzeraren erdia baino gehiago galdu badu, hau da, inplantearen erdia baino gehiago hezurraren inguruan ez dagoenean.\nInplante berri bat jarri edo ez erabakitzeko, kontuan izango da pazientearen adina, inplante motzago bat ipintzeko adina hezur dagoen, minik duen edo ez, etab.\nDonostiako gure hortz-klinikan adituak gara Hortz Inplanteetan; hamarkadetan zehar iraun dezaten soluzioak eskaintzen ditugu.\nHezur-kopuru bat galtzea eragiten duten faktoreak\nHezur gehiago edo gutxiago galduko da inplanterako erabili den kirurgia-teknikaren arabera, pazientearen osasun- eta ohitura-ezaugarrien arabera, hezurraren ezaugarrien arabera, inplantearen arabera eta inplantearen gainean ipintzen den protesiaren arabera.\nPronostikoa aldatu egingo da inplantea ahoko zein zonaldetan dagoen kontuan hartuta. Zonalde horretan, hortzoia fina eta mugikorra bada, periinplantitisa izateko aukera gehiago dago.\nInplante bat ipintzeko, hezurra fresatu behar da, fresa edo zulagailu batekin. Berotzea ekidin behar da, hala gertatuz gero ez baita hezurrera integratuko, alegia, ez da hezurrarekin batuko. Beraz, ura gehitu behar da, edo kontu handiz fresatu.\nInplantea finko geratu behar da, mugitu gabe. Hasierako egonkortasun hau funtsezkoa da hezurrak inplantearekin bat egin dezan. Baina ez da presio askorekin hariztatuko, odol-irrigazioa galarazi eta inplantera batuko den hezurra sorraraztea zailduko duelako bestela.\nInplantea jarriko den hezurrak duen dentsitate eta anatomiaren arabera teknika kirurgiko bat edo beste erabiliko da.\nDirudienaren aurkakoa bada ere, hezurra galtzeko aukera gehiago dago hezurra oso gogorra edo kortikala denean (I motako hezurra), hezurrak dentsitate gutxi edo oso harroa denean baino.\nInplantea ipiniko duen hezur-ohantzean, hainbat dentsitatetako hezurra egon daiteke. Eskanerrari esker zer\nHortzaren eta inplantearen arteko distantzia\nOhi denez, 2 mm-ko distantzia gordetzen da inplantearen eta alboko hotz naturalaren artean, distantzia aproposa izaki inplantera batzeko behar adina hezur izateko eta hortzaren sustrai osoa mantentzeko, lesiorik eragin gabe.\nBatzuetan inplantea sustraitik 1,5 mm-ra ipin daiteke ez badago beste aukerarik. Hezur gutxiago badago, galdu egin daiteke eta periinplantitisa sortu.\nGutxieneko distantzia inplanteen artean\nBi edo inplante gehiago jartzen badira jarraian, 3 mm-ko hezur-zabalera beharko da inplanteen artean zonalde horretan hezurrak altuerarik gal ez dezan.\nAhoaren atzealdean, inplantea albeoloaren erdian egon beharko da. Zailagoa da, ordea, ahoaren aurrealdean; batik bat goiko masailezurrean ipini behar bada, hortzarekiko ardatzean egon eta atera behar baita inplantea, hezur palatinoa izaki. Horrela, errazagoa izango da torlojua ipintzea estetikari eragin gabe, hortzaren aurrealdetik ipiniko bagenu bezala.\nHortza atera ostean, ebakortzen gunean, hezurra txikitu egiten da aurretik atzerantz, eta inplantea ardatzean ipintzean, inplantearen punta, batzuetan, agerian geratzen da bizpahiru biretan. Halakorik ez gertatzeko, inplante motzagoak erabiltzen ari gara, eta oso ondo funtzionatzen dute.\nBeheko hortzetan ipintzen denean, ez da hain garrantzitsua, hortzaren eta inplantearen arteko loturaren altuerak ez duelako eragin handirik estetikan, hitz edo irribarre egitean ez delako ikusten.\nAurrealde estetikoko goiko hortzetan, ordea, alboko hortzen muga amelo-zementariotik 2 mm gorago ipini behar da. Goitik aterako da, inplantearen buruaren inguruko ehun biguna lodia izanik, ez delako uzkurtuko eta inplantearen burua ez delako agerian geratuko.\nFase kirurgiko kopurua\nOrbaintzeko zutabe bat hasieratik ipini edo ez erabakitzean datza, eta kontuan hartuko da horrek gerora ertzeko hezurra galtzearekin izan dezakeen eragina. Fase bakar edo bitan egiteak badirudi eragina duela hezurra inplantean integratzeko prozesuan, baina ez du zerikusirik ordea ertzeko hezurra galtzearekin.\nGaixotasunak eta Ohiturak\nDiabetesa. Infekzio gehiago izan ohi dira eta okerrago orbaintzen da.\nOsteoporosia. Ez dago inplanteak jartzeko arriskurik, baldin eta bifosfonatoak hartzen ari ez bada.\nAlkohola eta tabakoa. Hezurra galtzeari eta inplanteen iraupenari dagokienez, oso eragin negatiboa dute. Gainera, dosien araberakoa da.\nAhoan bakterio saprofitoak ditugu eta, osasuntsu edo gaixo egon, beti daude ahoan.\nBakterioak izate hutsak ez du periinplantitisa eragiten.\nBakterioak patogenoak dira ostalaria gaitzikorra denean, hau da, estresa duenean, erretzaile edo edalea denean, higiene txarra duenean edo gaixotasun sistemikoren bat duenean.\nHorrelako pazienteengan, hainbat bakterio batzen dira, inplantearen inguruko epitelioan sartu eta erantzun immunea gutxitzen da, bai zelulena bai osagarriaren sistemarena.\nInplante batek, gaitasun handiago edo txikiagoa izango hezurrean integratzeko eta denboran zehar hezur hori mantentzeko, faktore hauen arabera:\nDentsitate-maila desberdinak izan ditzakete (I eta V mota bitartekoak) eta hezur-mota desberdinak ere egon litezke inplante baten inguruan. Teknika kirurgiko egokia erabili behar da.\nInplantea hobeto moldatuko da hezurra leku horretakoa bada jatorriz, ahoko beste zonalde bateko edo gorputzeko beste hezur bateko (hezur iliakoa edo garezur-ganga) mentua bada baino.\nDesberdina da hezurra denean zulatu behar den gainazala eta inplantea jartzeko lekua edo horma bat edo gehiago falta duen hutsune bat izatea hezurra (bertako hezurrarekin edo biomaterialekin bete beharko da).\nHainbat mota daude. Biomaterial bakoitzak bere propietateak ditu eta, beraz, indikazioak ere desberdinak dira.\nBiomaterialezko betegarriak ipintzen ditugunean, pazientearengan fresatu den hezur-zati bat gehituko dugu, osteogenesia estimulatzen duelako.\nAskotan hezur autologoaren %20a eta Bio-Oss-aren %80 erabiltzen da. Azken hori ez da berriro xurgatzen eta, aldiz, hezur autologoa bai, baina hezur-betegarria eratzea estimulatu ostean.\nBeste batzuetan, berriz, hezur autologoa eta Bio-Oss-a %50ean erabiltzen da bakoitza. Hezurra hobeto ekoizten da. Bio-Oss-ak euskarri-lan gehiago egingo du eta betegarria xurgatzea ekidingo du.\nBiomaterialen arabera, hezurraren kalitatea ere aldatu egingo da eta, beraz, baita periinplantitisarekiko joera ere.\n4. Inplantearen Ezaugarriak\nDenboran zehar iraungo duen eta hezurrik galaraziko ez duen inplante bat hautatzerakoan, kontuan izan behar ditugu hainbat propietate:\nOsteozitoek inplantearen gainazalarekiko duten erakargarritasuna areagotzean datza. Horretarako, Astra etxeak fluorra gehitu du gainazal horretan eta BTIren inplanteek hidroxiapatita daramate. Hezurrean behar bezala integratzeko garrantzia dute, hau da, lehenengo 4 astetan zehar.\nPortzelanazko koroaren lotura edo inplantera erantsiko diren beste gehigarri protesikoak zigilatuta egon behar dira. Mikromugimenduak badaude, mikrogap edo zirrikitu bat sortu eta bakterioz bete daiteke, eta hezurra galtzen hasiko da.\nHorregatik oinarrizkoa da goi-mailako kalitatekoak eta kalitate-kontrol zorrotzak aplikatzen dituzten marka ezagunetakoak izatea bai inplantea bai gehigarri protesikoak.\nInplantearen gainazalaren diseinua\nInplanteak makro edo mikroespirak izatea eta gainazala lantzeko modu egokia aplikatzea funtsezkoak dira hezurrera ondo integratzeko, batzeko: Ez du halako eraginik gerora hezurra galtzearekin.\nInplantearen gainazala epitelio lodi eta egonkorrez inguratuta egon behar da, ildo periinplantarioa zigilatuta eta germenak sartzea ekidinez. Inplantearen ezaugarri garrantzitsuena da periinplantitisa ekiditeko eta ertzeko hezurra ez galtzeko.\nSwitch Plataform kontzeptua jarraitzen da, edo plataformaren tamaina aldatzearena; hau da, inplantearen lehenengo milimetroek protesiarekin lotuko den plataforma baino zabalagoak izan behar dute. Horrela egiten da eraztun epitelial lodia, inplantean zigilatuko dena.\nHezurra galdu daiteke koroa inplantearekin lotzean. Horregatik garrantzitsua da bi mm edo altuera gehiagoko transepitelial bat ipintzea, ertzeko hezurra gal ez dadin. Gainera, protesia egiteko inprimatzeak egiterakoan, epitelio periinplantarioak gutxiago jasango duenez, zigilatze epitelialari ondo eutsiko dio.\nMediku Dentista Amaran, Donostian\nFerrerías kalea 5. Ezker eskailera. A solairuartea\nInplantore dentalak Donostian\nInplantea ipini aurreko analisia\nInplantologia: Duela gutxiko historia\nOrdenagailuz lagundutako inplantologia\nHortz-mentuak inplanteak ipini baino lehenago. Hezur Birsorkuntza\nAposizio edo onlay hezur-mentua\nSinu barruko hezur-mentua edo sinua goratzea\nHortzak atera eta berehalako inplanteak\nInplanteen estetikaren iraupena\nBikaintasun estetikoa inplantologian\nZein hortz-inplante ipini?\nInplante bat ipintzeko arrazoiaz


Jaizki Mendizabal Montrealen dago | El Diario Vasco\nZarautzJaizki Mendizabal Montrealen dago\nJaizki Mendizabal. Valentzian lehiatu da aurten Master txapelketan eta orain Kanadara joan da.\nHalterofiliako Munduko Master Txapelketan lehiatuko da gaur zarauztarra. 2018an anaiarekin lehiatu zen Bartzelonan baina ez zen gustura itzuli eta aukera berria du orain Kanadan\nJUAN MARI ZUBIAURREZARAUTZ. Jueves, 22 agosto 2019, 08:39\nAbuztuak 16tik 24ra Montrealen (Quebec, Kanada), ospatzen ari da Halterofiliako Munduko Master Txapelketa. Bertan txapelketaren 7. egunean ZKE halterofiliako Jaizki Mendizabal zarauztarra izango da lehian Jon Mendizabalekin entrenatzaile lanetan. M40 master adin taldean eta 73kg arteko gorputz pisuko kategorian lehiatuko da, gaur 13:15tan Montrealen (19:15 Zarautzen) A tariman 39. sesioan.\nLehia ikusgai izango da zuzenean live-streamen Youtuben plataforman webgune honetan: https://montrealmasters2019.com/live. Aurreko asteartean irten ziren Zarauztik, gaur txapelketan lehiatu eta larunbatean izango dira bueltan.\nPierre Charbonneau aretoa\nTxapelketa Montrealeko Parke Olinpikoan dagoen Pierre-Charbonneau aretoan ospatzen ari da. Pierre-Charbonneau Zentroa 50 urte baino gehiago daramatza kirolean une zoragarriak topatzen. Bere historia ikusgarrian 1976ko Olinpiar Jokoetako Greko-Erromatar eta Freestyle Borroka Txapelketa, Kanadako Judo Txapelketa eta Boxeo Probintzialen eta Azken Borroka Txapelketen artean daude. Montrealeko Olinpiar Parkean bihotzean kokatuta, diziplina anitzeko konplexuak aisialdirako eta kirol jarduera ugari eskaintzen ditu 2.394 ikusleko edukierarekin.\nJaizki Mendizabalen 2019ko ibilbidea Munduko Master Txapelketarako sailkatzeko garaipenez betea egon da, nahiz eta sailkatzeko gutxieneko marka handitu egin duten eta sailkatu kopurua jaitsi sistema berri bat ezarriz. Horrela, pasa den apirilean Valentzian, Espainiako Txapelketa lehen postua lortu zuen 73kg-arteko M40 kategorian. Horretarako, 2018an lortutako marka onena gainditu zuen eta Mundialekoa gutxieneko marka lortu. Ondoren, ekainean Valentzian egindako marka gaindituz Gipuzkoako txapela lortu zuen 73kg-arteko M40 kategorian, M40 kategorian eta baita denera Master denen artean.\nMunduko Master Txapelketan 6. postuan abiatzen da Jaizki Mendizabal. Bere gainetik Norbegiar bat eta lau estatu batuar. Norbegiarra da faboritoa, egungo Munduko txapelduna baita eta aurtengo txapelketetan forman jarraitzen duela erakutsi du. Bartzelonako Munduko Txapelketan lehen postua lortu zuelarik. Geroago, 2018ko txapeldun ordea den estatu batuarra, 2019an Estatu Batuetako Txapela lortu duena. Hirugarren rankinean Estatu Batuetako txapeldun ordea, hirugarren, Bostonen Cross-fit gimnasio bat duen Marine-ohia, halterofilian esperientziaduna. Horrela, zarauztarrak bere onena eman beharko du abiatzen den 6. postu hori hobetzeko eta horrenbestez 2018ko emaitza hobetzeko.\n2018an Mendizabal anaiek sailkapena lortu zuten Bartzelonan ospatu zen Munduko Master txapelketan parte hartzeko. Txapelketan Enrike Kortajarena eta Juan Antonio Mendizabal-en gidaritzapean jardun ziren nazioarteko Master Txapelketetan beraien lehen esperientzian. Lan ona burutu ez zutenez ez ziren gai izan Zarautzera gustura bueltatzeko. Hala ere, esperientzi horretatik ikasitakoak aurtengoan baliogarria izango delakoan daude ZKE halterofilian.\nMasterren jardueraz gain, ZKE Halterofilia Eskolarekin ere dihardu aurten Danel Lopez eta Ainhoa Larramendiren eskutik. Horrela, aurtengoan infantil mailako taldea, Harkaitz Gasco, Xuban Portillo, Romeo Ballesteros Mateos, Danel Saez, Iker Conde eta Urko Exposito Gipuzkoako eta Euskadiko txapelketetan parte hartu eta irabazi dute. Halterofilia Eskola garatzeko asmoz, abuztuak 20tik 30ra Danel Lopez, Sierra Nevadako Errendimendu Altuko Zentroan ospatzen den goi mailako Halterofiliako entrenatzaile kurtsoan dago Espainiako Federazioak hautatuta. Irailean hasiko dira berriz entrenamenduak.\nArranopolak aurkeztuta Natali taldearen kontzertua gaur XXIII. Nekazaritza Ekologikoaren Azoka eta baserrira bisitaldia


Eibarren jokatuko dira GPS 7S Iberdrola Erreginaren Kopako finalak maiatzaren 21 eta 22an — Eibarko Udala\nEibarren jokatuko dira GPS 7S Iberdrola Erreginaren Kopako finalak maiatzaren 21 eta 22an\nEibar 2022 Iberdrola Erreginaren Kopako 7S GPSko finalen aurkezpenaren irudia.\nLehiaketa Unbeko kirol-gunean jokatuko da, eta ohorezko dibisioko 12 talde izango ditu, seven modalitatean. Hilaren 21eko jardunaldia sailkapenekoa izango da, eta igandekoa, 22koa, definitzailea.\nMaiatzaren 21ean eta 22an, Eibar 2022ko Iberdrola Erreginaren Kopako 7S GPSaren finalak jokatuko dira Unbeko kirol-gunean. Partidak 09:00etan hasiko dira, eta bigarren jardunaldian, igandean, hilaren 22an, banatuko dira sariak.\nJon Iraola alkatea, Iñaki Arrizabalaga Eibar Errugbi Taldeko presidentea, Eider Olarreta Eibar Errugbi Taldeko gerentea, Uribarri Barrutieta kapitaina eta Jose Luis Young erakundeko ordezkaria izan dira gaur, maiatzak 12, Eibarko Udaletxean egin den prentsaurrekoan.\nLehiaketa berrian, ohorezko dibisioko 12 taldek hartuko dute parte seven modalitatean, eta partidak gorago aipatutako bi jardunaldietan banatuko dira: lehenengoa, 21ean, sailkatzekoa izango da, eta igandekoa, 22an, definitzailea, 2022ko Erreginaren Kopako txapeldunak izendatuko dituena.\nAntolatzaileen hitzetan, "Publiko guztia gonbidatzen dugu ekitaldian parte hartzera, eta, horretarako, janaria, edaria, zozketak eta musika hartuko dituzten entretenimendu guneak prestatu ditugu".\nAdierazi dutenez, "Helburua da bertaratzen diren pertsona guztiek errugbi eta girorik onenaz gozatzea eta, azken batean, bi jardunaldiak festa bat izatea".


"Justizia patriarkala" salatu du Getxoko mugimendu feministak - Getxo - Hiruka.eus\n"Justizia patriarkala" salatu du Getxoko mugimendu feministak\nHiruka.eus 2018-11-26 13:10\nEmakumeen Kontrako Indarkeriaren aurkako Nazioarteko Eguna dela eta, Getxo udalerriko ehun lagun baino gehiago elkartu zen atzo Algortako San Nikolas plazan. Bertan, "justizia patriarkala" salatzeaz gainera, "autodefentsa feminista" aldarrikatu zuten. Hona hemen atzoko agerraldiaren inguruan egin duten bideoa.\nEuskal Herriko Bilgune Feminista: "Hau ez da justizia!"\nGaurkoan, (in)justizia sistema horren izaera patriarkala jarri nahi dugu jo-puntuan. Genero arau eta teoria osoa erreproduzitzen du. Sexualitatearen eta plazeraren ulerkerari dagokionean, nabari da gizonen bulkada sexuala eta bortizkeria naturalizatzen dituela, emakumeoi* bihurtzen gaituela pairatzen ditugun eraso sexisten erantzule eta berbiktimizatzen gaituela. Horren adibide dira La manada kasua, Juana Rivasen aurkako espetxe eskaera, Magrebeko marrubiaren jornalariak, komisaldegietako bortxaketak, haurren kontrako indarkeria patriarkalaren inpunitatea... Egungo (in)justizia sistemak ez du indarkeria matxistaren errora jotzen.\nBukatzeko, gaur hau ez da justizia diogu. Bihar, berriz, nahi dugun justizia definitzeko, lortzeko, asmatzeko, amesteko... eginahalean eta borrokan jarraituko dugu.\nEuskal Herrian, 2018ko azaroan.